text:
Wase 46
Na veika sa vakatakilai yani mai vei Josefa Simici na Parofita, me tukuna ki na lotu, mai Katiladi, Oaio, ena 8 ni Maji, 1831. Ena veigauna taumada oqo ni Lotu, e se bera ni tauyavutaki rawa e dua na ivalavala tudei ni kena liutaki na veisoqoni ni Lotu. Ia sa vakabau raraba tu ga me ra tiko wale ga ena soqoni ni sakaramede kei na soqoni ni lotu ko ira na lewe ni lotu kei ira era sa vakadikeva tiko vagumatua na Lotu. E qai vakaraitaki mai ena ivakatakila oqo na nona inaki na Turaga me baleta na kena cicivaki ka liutaki na soqoni vakaoqori kei na Nona idusidusi ena vakasaqarai kei na kilai ni isolisoli ni Yalo.
1–2, Me ra liutaka na veisoqoni na italatala qase ni lotu me vaka na veivakauqeti ni Yalo Tabu; 3–6, Me ra kakua ni vakuai ena lotu ni sakaramede ko ira sa vakasaqara tiko na dina; 7–12, Kerea vua na Kalou ka vakasaqara na isolisoli ni Yalo; 13–26, Sa tuvai e so na isolisoli oqori; 27–33, Sa soli na kaukauwa vei ira na iliuliu ni lotu me ra rawa ni kila na isolisoli ni Yalo.
1 Dou vakatudaliga, oi kemudou na tamata ena noqu lotu; niu sa kaya vakaidina vei kemudou, sa tukuni vei kemudou na veika oqo me ayaga vei kemudou, ka mo dou vuku kina.
2 Ia e dina ga ni sa tu na veika sa volai, ia sa dau soli tu vei ira na aqase ni noqu lotu mai na ivakatekivu, ka na vaka tu ga kina, me ra bliutaka na soqoni me vaka na veidusimaki kei na veituberi ni Yalo Tabu.
3 Ia dou sa vakaroti mo dou kakua sara ni avakasava tani e dua mai na nomudou soqoni dola raraba sa caka e matai vuravura.
4 Dou sa vakaroti talega mo dou kakua ni vakasava tani e dua na lewe ni alotu mai na nomudou soqoni ni sakaramede; ia, kevaka e dua sa talaidredre, me kakua mada ni bvakaitavi kina me yacova ni sa veivutuni.
5 Kau sa kaya tale vei kemudou, dou kakua ni vakasava tani e dua sa vakasaqara tiko vagumatua na matanitu mai na nomudou soqoni ni sakaramede—au vosa tiko me baleti ira era sega ni lewe ni lotu.
6 Kau sa kaya tale vei kemudou, me baleta na nomudou soqoni ni aveivakadeitaki, kevaka e tiko kina e dua e sega ni lewena na lotu, ka sa vakasaqara tiko vagumatua na matanitu, dou kakua ni vakasava tani.
7 Raica dou sa vakaroti mo dou akerea vua na Kalou na veika kecega, ko koya sa dau solia vakalevu; ia na veika sa vakadinadinataka vei kemudou na Yalo, mo dou kitaka sara ena bsavasava ni yalomudou, io mo dou lako vakadodonu e mataqu, ka cnanuma tiko na vua ni nomudou vakabulai, ka vakayacora na ka kecega ena masumasu kei na dvakavinavinaka, me kakua kina ni erawai kemudou na yalo e dauveivakacalai, se na ivunau ni ftevoro, se na givakaro ni tamata; raica e so sa vu mai vua na tamata ka so tale sa vu mai vua na tevoro.
8 Ia, dou qarauni kemudou vinaka, mo dou kakua ni vakacalai; dou avakasaqara vagumatua na isolisoli uasivi duadua mo dou kakua kina ni vakacalai, mo dou dau nanuma tikoga na inaki era a soli kina;
9 Ni’u sa kaya vakaidina vei kemudou, sa soli na veika oqo me yaga vei ira sa lomani au ka muria na noqu ivakaro kece sara, io vei koya sa segata sara me vakayacora; io me yaga vei ira kecega sa vakasaqara se kerea vei au, io vei ira sa sega ni kerea e dua na aivakatakilakila me ra brawata kina na nodra gagadre ca.
10 Ka dua tale, au sa kaya vakaidina vei kemudou, au gadreva mo dou dau nanuma tikoga, ka maroroya tikoga ena nomudou avakanananu na bveisolisoli oqori, sa soli ki na lotu.
11 Raica sa sega ni rawata na isolisoli kecega na tamata yadua; ni sa vuqa tu na isolisoli, ka sa soli ki na tamata ayadua mai vua na Yalo ni Kalou.
12 Sa soli e dua vei ira e so, ka dua tale vei ira e so tani, io me dui yaga vei ira.
13 Raica sa soli vei ira e so ena cakacaka ni Yalo Tabu, me ra akila ni sai Jisu Karisito na Luve ni Kalou, ka ni a vakoti ki na kauveilatai ena vuku ni ivalavala ca ni vuravura.
14 Sa soli vei ira e so tale, me ra avakabauta na nodra vosa; raica era na rawata na bula tawamudu kevaka era sa yalodina tiko ga.
15 Kei na dua tale, sa soli vei ira e so tale ena cakacaka ni Yalo Tabu, me ra kila na aduidui ni itavi ni veiqaravi, me vaka sa vinaka vua na Turaga e duabau ga, me vaka sa donu vua na Turaga, me veiganiti kei na nona loloma uasivi, me vaka na kedra ituvaki na luve ni tamata.
16 Kei na dua tale, sa soli mai vua na Yalo Tabu vei ira eso me ra kila na duidui ni veicakacaka, se era sa mai vua na Kalou, me soli kina na veivakatakilai ni Yalo ki na tamata yadua me yaga vei ira kece.
17 Kei na dua tale, au sa kaya vakaidina vei kemudou, sa soli vei ira e so tale ena cakacaka ni Yalo ni Kalou, me ra kila na vosa ni ayalomatua.
18 Ki vua tale e dua sa soli me kila na vosa ni akila ka, me ra vakavulici kina na tamata kecega me ra vuku ka kila ka.
19 Kei na dua tale, sa soli vei ira eso na avakabauta me ra vakabulai kina;
20 Ka vakakina vei ira tale eso sa soli kina na vakabauta me ra aveivakabulai kina.
21 Ka dua tale, sa soli vei ira eso me ra acaka mana;
22 Ka sa soli vei ira e so tale me ra aparofisai;
23 Kei ira e so tale me ra kila na aduidui ni isolisoli vakayalo.
24 Ka dua tale, sa soli vei ira eso me ra vosataka na adui vosavosa;
25 Ia sa soli vei ira e so tale me ra vakadewataka na vosa tani e so.
26 Raica sa vu mai vua na Kalou na aveisolisoli kece oqo, io me yaga vei ira na bluve ni Kalou.
27 Ka sa soli vua na abisopi ni lotu, ka vakakina vei ira sa lesia na Kalou ka tabaka me ra vakatawana na lotu ka me ra italatala qase ni noqu lotu, me na soli vei ira me ra bkila na duidui ni veisolisoli oqori, de so vei kemudou sa kaya sa tu vua, ia sa sega ni vu mai vua na Kalou.
28 Ka na qai yaco, ko koya sa kerekere ena veivakauqeti ni aYalo, ena ciqoma ena Yalo;
29 Ia ena soli vei ira e so na isolisoli kece oqo, me dua kina na iliuliu, me rawa ni yaga vei ira kece na lewenilotu.
30 Ko koya sa akerekere ena veivakauqeti ni bYalo sa kerekere me vaka na cinaki ni Kalou; ia ena rawata vakaidina na ka sa kerea.
31 Ka dua tale, au sa kaya vei kemudou, na veika kecega me vakayacori ena yacai Karisito, na veika kecega dou sa vakayacora ena Yalo Tabu;
32 Raica sa kilikili sara mo dou avakavinavinakataka vua na Kalou ena veivakauqeti ni Yalo, na veivakalougatataki kecega dou sa vakalougatataki kina.
33 Ia mo dou ivalavala asavasava ka bcaka dodonu tikoga e mataqu. Io me vakakina. Emeni.


c: text/html

text: 28 Ena gauna oya era soqona na kai Filisitia na nodra mataivalu mera valuti ira na Isireli.+ E kaya sara vei Tevita o Akisi: “O kila ni o na tomani au ina ivalu kei ira na nomu tamata.”+2 E kaya vei Akisi o Tevita: “O kila vinaka na ka ena cakava na nomu tamata.” E kaya vei Tevita o Akisi: “Oya na vuna au na lesi iko kina mo dau yadravi* au.”+3 Ia sa mate o Samuela, era lolositaki koya na Isireli taucoko ra qai buluti koya ena nona koro+ e Rama. E kauti ira tani na dauvakacuru kei na daurairai o Saula mai na vanua.+4 Era soqoni na kai Filisitia, era lako mera birika na nodra valelaca e Sunemi.+ E mani soqoni ira kece na Isireli o Saula mera birika na nodra valelaca e Kilipoa.+5 Ni raica o Saula na nodra keba na kai Filisitia, e rere, e taqaya vakalevu na lomana.+6 E dau tarogi Jiova+ o Saula, ia e sega ni rogoci koya o Jiova ena tadra, se na Urimi,+ se na gusudra na parofita.7 E qai tukuna o Saula vei ira na nona tamata: “Dou qara mai e dua na yalewa dauvakacuru,+ au na lako meu tarogi koya.” Era kaya na nona tamata: “Raica! E dua na yalewa dauvakacuru e tiko mai Edoa.”+8 E mani vakalecaleca o Saula ni tokara eso tale na isulu, e lako vua na yalewa ena bogi kei na rua na nona tamata. E kaya sara: “Yalovinaka, mo cakaisausau mada me vaka na dauvakacuru,+ mo kauta cake mai vei au o koya au cavuta vei iko.”9 Ia e kaya vua na yalewa: “O kila vinaka na ka e cakava o Saula ni kauti ira tani na dauvakacuru kei ira na daurairai mai na vanua.+ Na cava o via coriti au kina meu vakamatei?”+10 E bubului sara o Saula vua na yalewa ena yaca i Jiova, e kaya: “Me vaka ni bula dina tiko o Jiova, o na sega ni totogitaki ena vuku ni ka qo!”11 E kaya sara na yalewa: “O cei meu kauta cake mai vei iko?” E sauma o koya: “Mo kauti Samuela cake mai vei au.”12 Ni raici “Samuela”* ga na yalewa,+ e qolou sara ena domo levu, e kaya vei Saula: “Na cava oni lawakitaki au kina? O kemuni ga o Saula!”13 E kaya na tui: “Kua ni rere, na cava o raica?” E qai kaya na yalewa vei Saula: “Au raica e dua e vaka na kalou ni lako cake mai na qele.”14 E tarogi koya sara: “E vakacava tu na kena irairai?” e sauma na yalewa: “E lako cake tiko mai e dua na kenaturaga, e vakaisulu balavu tabaleka tu.”+ E kila sara o Saula ni o “Samuela” ga oya, e tekicuva ina qele qai davo vakatoboicu.15 E qai kaya vei Saula o “Samuela”: “Na cava o vakasosani au kina ni o kauti au cake mai?” E kaya o Saula: “Au lomaleqa vakalevu. Era valuti au tiko na kai Filisitia, sa biuti au na Kalou, e sega ni vosa vei au ena gusudra na parofita se na tadra,+ oya na vuna au kacivi iko kina mo tukuna vei au na ka meu cakava.”+16 E kaya o “Samuela”: “Na cava o mai tarogi au kina ni sa biuti iko o Jiova,+ sa kemu meca?17 Ena vakayacora sara ga o Jiova na nona vosa au tukuna, ena kaliraka tani mai ligamu o Jiova na matanitu me solia vua na kainomu o Tevita.+18 Ni o sega ni muria na vosa i Jiova o qai sega ni vakatauca na nona cudru waqawaqa vei ira na Amalekaiti,+ oya na vuna e cakava kina qo vei iko o Jiova ena siga qo.19 Ena soli iko kei ira na Isireli o Jiova e ligadra na kai Filisitia,+ nimataka dou na tiko vata kei au, o iko+ kei ratou na luvemu tagane.+ Ena solia tale ga o Jiova na nodra mataivalu na Isireli e ligadra na kai Filisitia.”+20 E bale vakasauri o Saula qai dodo ina qele, e lomaleqataka vakalevu na ka e tukuna o “Samuela.” E malumalumu ni a sega tu ni kana ena siga kei na bogi taucoko oya.21 Ni lako yani na yalewa vei Saula, e raica ni lomaleqa vakalevu, e kaya vua: “E muria na nomuni vosa na nomuni dauveiqaravi, au bolemate,+ au vakayacora na ka oni tukuna vei au meu cakava.22 Yalovinaka, moni rogoca na vosa ni nomuni dauveiqaravi. Meu vakarautaka mada e matamuni e dua na tiki ni madrai, moni kania, oni na kaukaua kina ena nomuni ilakolako.”23 Ia e bese o koya, e kaya: “Au na sega ni kana.” Erau cikevi koya na nona dauveiqaravi kei na yalewa. E qai rogoci ratou, e tucake mai na qele me dabe ena idavodavo.24 E tiko vua na yalewa mai vale e dua na luvenibulumakau yagovinaka, e vakamatea sara vakatotolo, e taura na falawa me balia, qai vavia na madrai sega ni vakaleveni.25 E vakarautaka vei Saula kei rau na nona dauveiqaravi, eratou kania sara. Ni oti qori eratou tucake me ratou lako yani ena bogi oya.+

robotstxt: allowed

filter: keep


text:
Okotova 8-14
JONI 11-12
Sere 16 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vakatotomuria na Yalololoma i Jisu”: (10 min.)
Jn 11:23-26—E vakacegui Marica na vosa i Jisu (“Au kila ni na tucake tale” ivakamacala ni vosa ena Jn 11:24, nwtsty; “O yau na vu ni veivakaturi kei na bula” ivakamacala ni vosa ena Jn 11:25, nwtsty)
Jn 11:33-35—E vusolo na loma i Jisu ni raici Meri kei na so tale nira tagi tiko (“tagi,” “E vusolo . . . e vutugu tale ga” “ena lomana” ivakamacala ni vosa ena Jn 11:33, nwtsty; “E tagi” ivakamacala ni vosa ena Jn 11:35, nwtsty)
Jn 11:43, 44—E yavala sara ga o Jisu me vukei ira na leqa tu
-
Vakekeli ena Vosa ni Kalou: (8 min.)
Jn 11:49—O cei e lesi Kaiafa me bete levu, e vakacava na dede ni nona qarava tiko na itavi qori? (“bete levu” ivakamacala ni vosa ena Jn 11:49, nwtsty )
Jn 12:42—Na cava era rere kina eso na Jiu mera tukuna ni o Jisu na Karisito? (“na nodra iliuliu,” “vakatalai mai na nodra valenilotu” ivakamacala ni vosa ena Jn 12:42, nwtsty )
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Jn 12:35-50
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) Vakayagataka na vakatutu ni veivosaki.
Vidio ni iMatai ni Veisikovi Lesu: (5 min.) Me saravi qai veivosakitaki na vidio.
Vunau: (Me kua ni sivia na 6 na miniti) w13 15/9 32—Ulutaga: Na Cava a Tagi Kina o Jisu ni Bera ni Vakaturi Lasarusa?
NODA BULA VAKARISITO
O Jisu e “vu ni Veivakaturi kei na Bula” (Jn 11:25): (15 min.) Mera vakaitavi na vakarorogo. Me saravi na vidio “Lesi Koya na Kalou me Turaga, me Karisito Tale Ga”—Wase II, Vidio Lekaleka. Oti mera tarogi na vakarorogo: Na cava eda vulica ena vidio qo me baleta na yalololoma i Jisu? Sala cava e “vu ni veivakaturi” kina “kei na bula”? Na cakamana cava ena cakava o Jisu ena gauna se bera mai?
Vuli iVolatabu ni iVavakoso: (30 min.) jy wase 38
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 147 kei na Masu


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Feperueri 2018
Vakatutu ni Veivosaki
Veivosaki e yavutaki ena taro: Se yaga tiko ga nikua na iVolatabu? E salavata kei na veika vakasaenisi? Se yaga tiko ga na kena ivakasala?
IYAU MAI NA VOSA NI KALOU
Vosa Vakatautauvata ni Witi kei na co Ca
Na cava e vakamacalataka o Jisu ena vosa vakatautauvata qo? O cei na dauteitei, na meca, kei na dautatamusuki?
NODA BULA VAKARISITO
Vosa Vakatautauvata ni Matanitu kei na Kena iBalebale
E vakayagataka o Jisu na vosa vakatautauvata rawarawa ga me vakavulica kina na veika titobu vakayalo. Na cava eda vulica ena Maciu wase 13?
IYAU MAI NA VOSA NI KALOU
Era Vakani e Levu ena Vukudra e Vica Ga
E vakaroti ratou nona tisaipeli o Jisu me ratou vakani ira na ilala levu ena lima ga na madrai kei na rua na ika. Na cava e yaco, na cava na kena ibalebale nikua?
NODA BULA VAKARISITO
“Rokova na Tamamu kei na Tinamu”
E vakabibitaka o Jisu na ivakaro “rokova na tamamu kei na tinamu.” E vakaiyalayala ga noda rokovi rau na noda itubutubu?
IYAU MAI NA VOSA NI KALOU
Na Vakasama i Cei e Tiko Vei Iko?
Na cava meda cakava me dusimaki keda kina na Kalou? E tukuna o Jisu e tolu na ka ena vukei keda me donu tiko ga noda rai.
NODA BULA VAKARISITO
Meda Maqosa Tiko ga ena Cakacaka Vakaitalatala—Vakayagataka Vinaka na Taro
E vakayagataka vinaka o Jisu na taro me vakavulici ira na vakarorogo ena levu na ka. Eda na muria vakacava na iwalewale ni nona veivakavulici ena cakacaka vakaitalatala?
IYAU MAI NA VOSA NI KALOU
Kua ni Veivakatarabetaki
E vakayagataka o Jisu na vosa vakatautauvata me vakavulica kina na ca ni noda veivakatarabetaki. Na cava e rawa ni vakatarabetaki iko?


text:
1 Samuela
Chapter 21
Sa lako mai ki Nopi o Tevita vei Apimeleki na bete. Sa rere o Apimeleki ni rau sa sota kei Tevita, ka tarogi koya sara, "Na cava o lako duadua mai kina, ka sega tale kina ni dau me lako vata mai kei iko?"
2 Sa sauma o Tevita vei Apimeleki na bete, "Sa vakaroti au na tui ena so na cakacaka ka tukuna, 'Me kua tale ni dua e kila na cakacaka au sa talai iko kina oqo, se na veika au sa vakarota vei iko.' Au sa dusimaki ira na noqu cauravou me ra lako vaka ka vaka.
3 "Na cava sa tiko vei iko oqori, mo solia vei au e lima na madrai kei na veika ga e rawa ni kune."
4 Sa sauma mai na bete vei Tevita ka vaka: "E dina, keimami sa maroroi mai na yalewa me tolu na siga ena neimami lako mai. Sa savasava na yagodra na cauravou, sa na tara kina na madrai oqori, e dina ga ni sa vakatabui ena siga oqo."
5 Sa tukuna yani vua na bete o Tevita, "E dina, keimami sa maroroi mai na yalewa me sava na yagodra na cauravou, sa na tara kina na madrai oqori, e dina ga ni sa vakatabui ena siga oqo."
6 Sa solia kina na madrai tabu na bete vei Tevita, ni sa sega tale na madrai e tiko, na madrai vakarautaki ga vei Jiova; sa dau kau mai na madrai katakata mei sosomi ni madrai sa tauri.
7 Sa tiko mai kea ena siga o ya e dua nai tokani i Saula, sa tiko ena mata i Jiova. Na yacana o Deoki na kai Itomi nai liuliu ni vakatawa ni manumanu sa taukena o Saula.
8 Sa tukuna o Tevita vei Apimeleki, "Sa sega beka ni tiko eke e dua na moto se i seleiwau? Ni'u sa sega ni kauta mai e dua nai yaragi baleta ni sa vinakata vakatotolo na tui me caka na cakacaka oqo."
9 Sa tukuna mai na bete, "Nai sele ga i Koliaci na kai Filisitia o koya o sa vakamatea mai na Buca o Ela, oqori, sa olo tiko ena i sulu ena daku ni Efoti. Kevaka o sa via taura, mo taura ga. Ni sa sega tale – o koya ga oqo." Sa tukuna o Tevita, "Sa sega e tautauvata, solia mai."
10 Sa tucake o Tevita mai na siga o ya ka dro mai na mata i Saula, sa lako yani vei Akisi na tui Kaca.
11 Sa tukuna vei Tevita o ira na veiqaravi nei Akisi, "Sa sega beka ni o koya oqo o Tevita na tui ni vanua? Era sa sega beka ni dauseretaki koya ena gauna ni meke ka vaka: 'Sa vakamatea o Saula na veiudolu, ia, o Tevita sa vakamatea na vei tini na udolu'?"
12 Sa kauta ki yalona na veivosa oqo o Tevita, ka sa rerevaki Akisi na Tui Kaca vakalevu.
13 Sa veisautaka na nona i valavala e matadra o Tevita, ka sa vuki tiko me vaka na lialia, sa kadrukadru tiko kina duru ni matamata kei na nona laiva tiko na nona weli me drodro tiko ga e kumina.
14 Sa tukuna o Akisi vei ira na nona tamata, "Raica sa lialia na tamata oqo, na cava dou sa kauti koya mai kina vei au?
15 "Au gadreva beka e dua na tamata lialia, mo ni kauta mai kina na lialia oqo me mai tiko e mataqu? Me lako beka mai na tamata oqo ki noqu vale?"


text:
Sa vaka na moce tatadra *
Sa vaka na moce tadra vei au no nomu gole buna
Ni yaco me mai cava tu vakaoqo na nodaru gauna
Bula dredre dina vei au ‘daru a curuma
Ni sa katoni tu e boto ni utoqu me tukuni ni gauna
Sa dede dina sara na gauna nodaru bula voli
Bula veilomani e nodaru vale totoka vakaoti
Ni rui malumu tu na soko e na toba se ciri e na drano
Ni sa vaka e dromu vata tu na vula kei na kena kalokalo
Ko biuti Viti tu mo la’ki vuli ki vanua tani
Ki Serene lomai Ositerelia noqu daulomani
Tini boto I levu tu na vuli ko la’ki vakawati
Se cava levu noqu cala Naomi vu ni noqu guilecavi
Vuqa na veiyabaki sa cowiri e rui mositi au
Ni dau I wewe voli ni gusuqu nomu I vakarau
Me sa tomani me I divi ni gauna lei noqu senikau
Ni sa vaka na rosi e vakavotona ni dau votoki au
Sa mai cava na gauna mosimosi au vutu ni’u nanuma
Au rogoca ni ko a la’ki bacani e na vere ni vanua
Noqu butu cala ko ni a ciqoma ka sega ni sauma
Ni dau kumukumuni vata tu na O me qai tau na kena uca


text:
Janueri 21-27
CAKACAKA 25-26
Sere 73 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Vinakata o Paula me Rogoci Koya o Sisa Qai Vunau Vei Tui Eroti Akaripa”: (10 min.)
Cak 25:11—E vakayagataka o Paula nona dodonu vakalewenivanua qai kerea me rogoci koya o Sisa (bt 198 ¶6)
Cak 26:1-3—E maqosataka o Paula nona tukuna na ka dina vei Tui Eroti Akaripa (bt 198-201 ¶10-16)
Cak 26:28—Na vosa i Paula e uqeta na tui (bt 202 ¶18)
-
Vakekeli ena Vosa ni Kalou: (8 min.)
Cak 26:14—Na cava na matanimoto? (“caqeta tiko na matanimoto” ivakamacala ni vosa ena Cak 26:14, nwtsty; “Matanimoto” ivakamacala ni vosa ena iVolatabu nwt)
Cak 26:27—Na cava e tarogi Tui Akaripa kina o Paula ke vakabauti ira na parofita? (w03 15/11 16-17 ¶14)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Cak 25:1-12 (th lesoni 5)
GUMATUA ENA CAKACAKA VAKAITALATALA
Vidio ni iMatai ni Veisikovi Lesu: (5 min.) Me saravi qai veivosakitaki na vidio.
iMatai ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 2)
iMatai ni Veisikovi Lesu: (Me kua ni sivia na 4 na miniti) Tekivu ni o vakayagataka na vakatutu ni veivosaki. Qai solia na ivola Vulica ena iVolatabu. (th lesoni 3)
NODA BULA VAKARISITO
“Vakalawataki Noda Cakacaka e Quebec”: (15 min.) Mera vakaitavi na vakarorogo. Me saravi na vidio.
Vuli iVolatabu ni iVavakoso: (30 min.) jy wase 51
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 122 kei na Masu


text:
Vakavinavinakataki Jiova na Dautulituli
‘Kemuni Jiova, o kemuni na Dautulituli oni tuli keimami, keimami cakacaka kece ni ligamuni.’—AISEA 64:8.
SERE: 89, 26
1. Na cava e Dautulituli cecere kina o Jiova?
ENA Noveba 2010, a tekivu volitaki ena rauta na 70 na milioni na dola e dua na itutu ni senikau e caka mai Jaina ena ika18 ni senitiuri. Eda qoroi koya e bulia na iyaya qori ena qele me rairai totoka qai isaulevu. Ia e sega ni dua na dautulituli me tautauvata kei Jiova. Ni sa voleka ni cava na ikaono ni siga ni bulibuli, e vakayagataka na Kalou “na kuvuniqele” me bulia kina e dua na tagane uasivi, me vakavotuya tale ga na nona itovo na Dauveibuli. (Vkte. 2:7) E mani vakatokai na tagane uasivi o Atama me “luve ni Kalou.”—Luke 3:38.
2, 3. Eda na vakatotomuri ira vakacava na Isireli era veivutuni?
2 E talaidredre vua na Dauveibuli o Atama qai sega ni okati me luve ni Kalou. Ia na itabatamata kece “era vaka na o” era kawa i Atama era digia mera tokona na cecere ni veiliutaki ni Kalou. (Iper. 12:1) Nira yalomalumalumu ni talairawarawa vua na Dauveibuli, era vakaraitaka kina nira vinakata me Tamadra o Jiova, me nodra Dautulituli, sega ni o Setani. (Joni 8:44) Na nodra yalodina eda nanuma kina na vosa i Aisea me baleti ira na Isireli era veivutuni: ‘Kemuni Jiova, oni Tamai keimami. O keimami na qele, o kemuni na Dautulituli oni tuli keimami. Keimami cakacaka kece ni ligamuni.’—Aisea 64:8.
3 Nikua, meda saga tale ga na dauveiqaravi i Jiova meda yalomalumalumu qai talairawarawa. E ka dokai noda kacivi Jiova me Tamada, kei na noda vakamalumalumu vua na Dautulituli. Vakacava o raica mo qele malumu ena liga i Jiova, o yalorawarawa me moici iko mo dua na iyaya taleitaki vua? O raici ira tale ga na tacimu vakayalo ni se tuli ira tiko o Jiova? Me rawa nida cakava qori, meda dikeva mada e tolu na ka e okati tiko ena nona tulituli o Jiova: Nona digi ira e tulia, na vuna kei na sala e tuli ira kina.
O JIOVA E DIGI IRA E MOICA
4. E digitaki ira vakacava o Jiova o ira e vagolei ira mai? Tukuna na kena ivakaraitaki.
4 Ni dikevi ira na tamata o Jiova, e sega ni raica na kedra irairai e sau. E dikeva na lomadra. (Wilika 1 Samuela 16:7b.) Qori sara ga na ka e cakava ni tauyavutaka na ivavakoso vaKarisito. E vagolei ira mai e levu, vaka kina vei Luvena, dina nida nanuma nira tawayaga. (Joni 6:44) Dua vei ira qori o Saula na Farisi—‘e dau vosabeca na Kalou, e dau veivakacacani qai dau veibeci.’ (1 Tim. 1:13) Ia o koya e dau “dikeva na lomada,” e sega ni raici Saula me qele ca. (Vkai. 17:3) E raica o Jiova ni rawa ni moici Saula me dua na iyaya taleitaki—se me ‘digitaki’ me ivakadinadina ena “veimatanitu, vei ira tale ga na tui kei ira na luvei Isireli.” (Caka. 9:15) E tiko eso tale e raica o Jiova ni rawa nira “iyaya e talei,” qori o ira na daumateni, ivalavala vakasisila kei ira na daubutako. (Roma 9:21; 1 Kor. 6:9-11) Nira sa vulica na ka dina ena Vosa ni Kalou ra qai vakabauta, era sa vakalaiva sara tiko ga me moici ira o Jiova.
5, 6. Ena kilai vakacava nida nuitaki Jiova na Dautulituli ena noda raici ira (a) na tiko ena yalava? (b) na tacida?
5 E uqeti keda vakacava na itukutuku qori? Noda kila ni o Jiova e dikeva na ka e tu e lomadra na tamata qai vagolei ira mai o ira e digia, ena uqeti keda meda kua ni veivakaduiduitaki ena noda yalava kei na ivavakoso. Dua na kena ivakaraitaki o Michael. E nanuma lesu: “Nira basika mai na iVakadinadina i Jiova, au na vakanadaku qai sega ni kauaitaki ira. E dau ca sara ga noqu itovo! E muri, au sotava e dua na vuvale au dau qoroya nodratou itovo vinaka. Au kurabui ena dua na siga niu kila ni ratou iVakadinadina i Jiova! Nodratou itovo e uqeti au meu dikeva tale na vuna au cati ira kina. Au qai liaca ni yavutaki qori ena noqu lecaika kei na rogo italanoa e sega na kena ivakadinadina.” A vakadonuya sara o Michael me vuli iVolatabu me kila na dina me baleti ira na iVakadinadina. Toso na gauna, e ciqoma sara na ka dina qai veiqaravi vakatabakidua.
6 Nida okati Jiova me Dautulituli, ena veisautaka noda rai me baleti ira na tacida. Vakacava nomu rai, o raici ira na tacimu ni se tuli ira tiko o Jiova, se era sa tuli oti? O Jiova e kila na lomada, kila tale ga na ka ena rawa ni yaco ni tuli keda. Kena ibalebale o Jiova e raica na ka eda vinaka kina, sega ni kauaitaka tu ga noda malumalumu. (Same 130:3) Meda vakatotomuri koya nida raica ga na ka era vinaka kina na nona dauveiqaravi. Io, eda rawa ni cakacaka vata kei na Dautulituli nida tokoni ira na tacida mera toso vakayalo. (1 Ces. 5:14, 15) Mera liu sara ga ena tikina qo na qase nira “isolisoli tamata.”—Efeso 4:8, 11-13.
VUNA E MOICI KEDA KINA O JIOVA
7. Na cava o raica kina vakabibi na veivakadodonutaki i Jiova?
7 De dua o sa dau rogoca nona tukuna e dua: ‘Niu se gone, au sega ni dau raica vakabibi na nodrau veivakadodonutaki na noqu itubutubu, ia qo au sa qai raica vakabibi niu sa vakaluveni.’ Ni toso tiko na gauna, de dua ena veisau na ivakarau ni noda raica na veivakadodonutaki, eda na raica mai na rai i Jiova, oya ni yavutaki ena loloma. (Wilika Iperiu 12:5, 6, 11.) Io, ni lomani keda o Jiova, e dauvosovoso ni moici keda. E vinakata meda yalomatua da qai mamarau, meda lomani koya tale ga. (Vkai. 23:15) E sega ni taleitaka meda rarawa, se meda mate me vaka na “gone cudruvi” e dewa mai vei Atama.—Efeso 2:2, 3.
8, 9. E vakavulici keda vakacava nikua o Jiova? Ena caka tiko ga vakacava qori ena gauna se bera mai?
8 Me vakataki ira na “gone cudruvi,” eso vei keda e vakaraitaka tu e liu na itovo e cata na Kalou, de dua na itovo vakamanumanu! Ia eda vakavinavinaka ni moici keda o Jiova, eda rawa ni veisau me vaka na lami. (Aisea 11:6-8; Kolo. 3:9, 10) Koya gona, e moici keda tiko o Jiova ena parataisi vakayalo. Qori na vanua eda vakila kina na veitaqomaki kei na vakacegu mai na veika ca ni vuravura e tu wavoliti keda. Eso era susu ena vuvale e sega kina na veilomani kei na duavata, nikua era sa vakila tiko na loloma dina era vakaraitaka na tacidra vakayalo. (Joni 13:35) Eda sa mai vulica tale ga meda veilomani. Koya e bibi sara, eda sa mai kilai Jiova qai marautaka nikua nona loloma vakatama.—Jeme. 4:8.
9 Ena vuravura vou, ena taucoko na noda marautaka na veivakalougatataki ena parataisi vakayalo. Eda na bula tale ga ena parataisi vakayago ena veiliutaki ni Matanitu ni Kalou. Ena gauna qori, ena moici keda tiko ga o Jiova, ena vakavulici keda ena kena ivakatagedegede eda sega ni vakasamataka rawa nikua. (Aisea 11:9) Kena ikuri, ena raica o Jiova me uasivi na noda vakasama kei na yagoda, me rawa nida ciqoma na nona veivakavulici qai cakava vinaka na lomana. Meda vakalaiva mada ga me moici keda tiko ga o Jiova, me laurai kina nida vakavinavinakataka nona lomani keda.—Vkai. 3:11, 12.
SALA E MOICI KEDA KINA O JIOVA
10. E vakavotuya vakacava o Jisu na nona vosovoso kei na nona maqosa na Dautulituli Levu?
10 Me vaka e dua na dautulituli maqosa, o Jiova e kila na duidui “qele” kei na ka e vinaka kina qai moica me salavata kei na kena ituvaki. (Wilika Same 103:10-14.) E kilai keda yadua o Jiova, e kila na noda dui malumalumu, na ka eda sega ni rawata kei na keda ituvaki vakayalo. E vakavotuya vinaka na Luvena na ivakarau ni nona rai me baleti ira na nona dauveiqaravi sega ni uasivi. Vakasamataka mada na ka e cakava ena nodratou malumalumu nona yapositolo, vakabibi nodratou dau veibataka na itutu. Ke o rogoca nodratou veiba na yapositolo, vakacava o na raici ratou me ratou yalomalua qai yalorawarawa? A donu tu ga nona rai o Jisu. E kila ni rawa ni ratou moici nona yapositolo ke ratou vakasalataki vakayalololoma, ratou qai muria nona ivakaraitaki ni yalomalumalumu. (Mari. 9:33-37; 10:37, 41-45; Luke 22:24-27) Ni vakaturi o Jisu qai sovaraki na yalo tabu, ratou sa kauaitaka ga na yapositolo na cakacaka e lesi vei ratou, sega ni itutu kei na rogo.—Caka. 5:42.
11. E vakaraitaka vakacava o Tevita ni vaka na qele malumu? Eda na vakatotomuri koya vakacava?
Same 63:6) E vola tale ga: “Au na vakacaucautaki Jiova, ni vakasalataki au. Ena bogi mada ga, e vakadodonutaki au noqu vakanananu titobu.” (Same 16:7) Ke kaukaua mada ga na ivakasala, e vakalaiva tiko ga o Tevita me tara na lomana na ivakasala i Jiova, me moica nona vakanananu kei na ivakarau ni nona rai. (2 Sam. 12:1-13) E ivakaraitaki vinaka dina o Tevita ena yalomalumalumu kei na talairawarawa! Vakacava o dau vakasamataka tale ga vakatitobu na Vosa ni Kalou me tara na lomamu? O rawa ni cakava vakalevu qori?—Same 1:2, 3.11 Nikua o Jiova e moici ira nona dauveiqaravi ni vakayagataka na nona Vosa, nona yalo tabu kei na ivavakoso vaKarisito. Ena moici keda na Vosa ni Kalou ke da wilika me rawa nida kila na kena yaga, ke da vakasamataka vakatitobu qai kerea na veivuke i Jiova meda muria. E vola o Tevita: “Au nanumi kemuni ena noqu imocemoce, au vakasamataki kemuni vakatitobu niu yadra tiko ena bogi.” (
12, 13. E moici keda vakacava o Jiova ni vakayagataka na nona yalo tabu kei na ivavakoso vaKarisito?
12 E rawa ni moici keda na yalo tabu ena duidui ituvaki. Kena ivakaraitaki, e rawa nida vakaitovotaka kina na itovo i Karisito e umani ena vua ni yalo tabu. (Kala. 5:22, 23) Dua na itovo qori na loloma. Eda lomana na Kalou, eda vinakata meda talairawarawa vua, me moici keda tale ga, nida kila ni sega ni icolacola bibi na nona ivakaro. E rawa ni vakaukauataki keda na yalo tabu meda vorata na veivakamuai kei na yalo ni vuravura. (Efeso 2:2) Ni se cauravou na yapositolo o Paula era vakamuai koya vakalevu na iliuliu ni lotu Jiu qaciqacia, ia e muri e qai vola: “Au rawata na ka kece ena vuku i koya e vakaukauataki au.” (Fpai. 4:13) Meda vakatotomuri Paula nida kerea tiko ga na veivuke ni yalo tabu. Ena rogoca o Jiova na nodra kerekere na yalomalua.—Same 10:17.
13 E vakayagataka o Jiova na ivavakoso vaKarisito kei ira na ivakatawa mera moici keda yadua. Kena ivakaraitaki, ke ra raica na qase nida malumu vakayalo, era na vukei keda—ia ena sega ni yavutaki ena nodra vuku. (Kala. 6:1) Ena yalomalumalumu era na nuitaki Jiova nira kerea na yalomatua kei na vuku. Nira vakasamataka tiko na keda ituvaki, era na vakekeli ena Vosa ni Kalou kei na noda ivola vakaivolatabu. Qo ena vakarautaki ira mera vukei keda me ganita na keda ituvaki. Ke ra vakasalataki iko vakayalololoma na qase, de dua me baleta nomu isulusulu, vakacava o na ciqoma nodra ivakasala me ivakaraitaki ni nona lomani iko na Kalou? Ni o cakava qori, o sa vakaraitaka tiko ni o vaka na qele malumu o rawa ni moici ena liga i Jiova.
14. E lewa o Jiova na qele, ia e doka vakacava na noda galala ni vakatulewa?
14 Ni matata vei keda na sala e moici keda kina na Kalou, ena yaga qori ena noda veimaliwai vakamataveitacini kei ira na tiko ena yalava, okati kina noda vuli iVolatabu. Ena gauna vakaivolatabu, ena sega ni tu tu ga na dautulituli me kelia e dua na qele qai tulituli sara. Ena vakarautaka vinaka mada na qele, ena kauta laivi na vatu kei na so tale na tikitiki lalai e sega ni yaga. Qori tale ga na ka ena cakava o Jiova ena noda bula vakayalo, ena vukei ira e rawarawa nira moici. E sega ni vakasaurarataki keda meda veisau, e vakatakila ga na nona ivakatagedegede dodonu me rawa nida veisautaka noda bula se me vu mai lomada noda cakava na veiveisau.
15, 16. Era vakaraitaka vakacava na vuli iVolatabu nira vinakata me moici ira o Jiova? Tukuna na kena ivakaraitaki.
15 Vakasamataki Tessie e dua na tacida yalewa mai Ositerelia. E tukuna e dua na tacida yalewa e vakavulici Tessie ena iVolatabu: “E totolo ga na toso ni nona vuli. Ia e sega sara ni toso vakayalo—sega mada ga ni tiko ena soqoni vaKarisito! Au mani masuta qai nanuma me sa cegu na vuli. E kurabuitaki na ka e yaco. Au nanuma me sa mai tini neirau vuli, ia e talaucaka na lomana o Tessie ena gauna qori. E vakaraitaka ni veivakaisini nona bula baleta ni dau veimauilavo. Ia qo sa nanuma me sa tinia.”
16 E tekivu soqoni sara o Tessie qai bulataka na itovo vaKarisito—era vakalialiai koya mada ga na nona ilala. E kuria na tacida yalewa qori: “E papitaiso sara o Tessie qai veiqaravi vakapainia tudei, nira se lalai mada ga na luvena.” Io, nira sa tekivu veisautaka nodra bula na gonevuli mera vakamarautaka na Kalou, ena toro volekati ira o Jiova qai moici ira mera iyaya talei dina.
17. (a) Na cava o marautaka kina ni Dautulituli o Jiova? (b) Cava ena veivosakitaki ena ulutaga e tarava?
17 Nikua eso na iyaya e se tuli tiko ga ena liga ra qai tuli na iyaya totoka ena nodra maqosa na dautulituli. E va tale ga qori na Dautulituli o Jiova, e vosovoso qai cakacaka vakavoleka kei keda, e moici keda ni vakayagataka nona ivakasala qai raica na ka eda na cakava kina. (Wilika Same 32:8.) O raica ni kauaitaki iko o Jiova? O vakabauta ni moici iko tiko ena ligana dauloloma? Ke o vakadinata qori, na itovo cava tale ena vukei iko mo vaka na qele malumu e tuli rawarawa ena mata i Jiova? Na itovo cava ena vakadredretaka nomu moici? Era na tokoni Jiova vakacava na itubutubu ena nodra moici na luvedra? Ena vakamacalataki qori ena ulutaga e tarava.


text:
Papeti
Na papeti e dua na iyaya, e vakavuqa ni vakatauvatataki kei na dua na tamata, manumanu vakatamata se mataqali matatamata, e uqeti se vakasaurarataki mai vua e dua e vakatokai e dua na daupapeti. E dau vakayagataka na dauvakalasa na veitosoyaki ni liga, ligana, se lewa gacagaca me vaka na ititoko se wa me yavalata kina na yago, uluna, yava kei na gusu kei na mata ni papeti. Na dauvakalasa e dau vosa vakawasoma ena domo ni matanikau ni papeti, ka qai vakasotara vata na toso ni gusuna na papeti kei na tiki ni vosa oqo. Na ivalavala, ivakaraitaki, kei veitiki ni vosa e mai tautuba mai na daupapeti kei na papeti e dau vakayagataki ena italanoa. Na papeti e dua na ituvaki makawa sara ni vale ni vakatasuasua ka tekivu sara ki na ika 5 senitiuri BC ena Kirisi Makawa. E vuqa sara na veimataqali mataqali papeti, ka ra caka mai na veimataqali iyaya, vakatau ena kedra ituvaki kei na kena inaki. Era vakatekivu mai na kena rawarawa na tara vale kei na kena cakacaka ki na kena e dredre toka.


text:
IKURI
O Cei O Maikeli na Agilosi Turaga?
E VICA ga na tikinivolatabu e tukuni koya na kabula vakayalo qo, na yacana o Maikeli. Ia na tikinivolatabu kece qo e tukuni koya ni dua e daucakacaka. Ena ivola i Taniela, eda wilika kina ni vala o Maikeli kei na so na agilosi ca. Ena ivola i Juta, e tukuna ni rau veileti kei Setani. E tukuni tale ga ena ivola na Vakatakila ni rau vala kei Setani kei na nona timoni. Ena nona totaka na veiliutaki i Jiova kei na nona vala kei ira na meca ni Kalou qo, e vakaraitaka kina o Maikeli ni ganiti koya vinaka na yacana, ni kena ibalebale, “O Cei e Tautauvata kei na Kalou?” Ia o cei o Maikeli?
Eso era cavuti ena iVolatabu e sega ni dua ga na yaca era vakatokai kina. Me kena ivakaraitaki, na peteriaki o Jekope e vakatokai tale ga me o Isireli; na yapositolo o Pita e kilai tale ga ena yaca Saimoni. (Vakatekivu 49:1, 2; Maciu 10:2) Na iVolatabu tale ga e vakaraitaka ni yaca, Maikeli, e dua na yaca e vakatokai kina o Jisu Karisito ni bera nona bula e vuravura, vaka kina ni sa lesu i lomalagi. Meda raica mada se tokona vakacava na vakasama qo na iVolatabu.
Agilosi Turaga. E vakamacalataki Maikeli na Vosa ni Kalou me “agilosi turaga.” (Juta 9) E sega ni tukuni ni o koya e dua vei ira na agilosi turaga, ia e kaya na iVolatabu ni o koya sara ga “na agilosi turaga.” E vakaraitaka qo ni dua ga na agilosi turaga. Na tikinivolatabu tale ga e tukuni koya na agilosi qo e cavuti kina o Jisu. Me kena ivakaraitaki, e kaya na 1 Cesalonaika 4:16 me baleta na Turaga o Jisu Karisito: “Ni na lako sobu mai lomalagi na Turaga qai veivakaroti ena domo ni agilosi turaga.” E tukuni tiko eke ni domo i Jisu ga na domo ni agilosi turaga. O koya gona, e vakaraitaka na tikinivolatabu qo ni o Jisu ga na agilosi turaga o Maikeli.
Turaganivalu. E kaya na iVolatabu ni “o Maikeli kei ira na nona agilosi era vala kei na gata levu . . . kei ira na nona agilosi.” (Vakatakila 12:7) E vakaraitaka qo ni liutaka tiko o Maikeli e dua na mataivalu era lewena tiko na agilosi yalodina. O Jisu tale ga e vakamacalataki ena Vakatakila ni liutaka tiko e dua na mataivalu era lewena na agilosi yalodina. (Vakatakila 19:14-16) Na yapositolo o Paula e cavuta tale ga “na Turaga o Jisu” kei ira “nona agilosi kaukaua.” (2 Cesalonaika 1:7) Kena ibalebale qo ni rau tukuni ruarua ena iVolatabu o Maikeli kei na “nona agilosi” vaka kina o Jisu kei na “nona agilosi.” (Maciu 13:41; 16:27; 24:31; 1 Pita 3:22) Ia e sega ni vakaraitaka na Vosa ni Kalou ni rua tiko na mataivalu mai lomalagi era lewena ruarua na agilosi yalodina—e dua e liutaka o Maikeli kei na dua e liutaka o Jisu. E macala gona ni o Maikeli e dua tale na yaca i Jisu Karisito ena nona itutu vakalomalagi. *
^ para. 1 E tiko eso tale na ivakamacala e dusia ni yaca Maikeli, e dua tale na yaca e vakatokai kina na Luve ni Kalou. O na raica qo ena ivola Insight on the Scriptures, Volume 2, tabana e 393-394, tabaka na iVakadinadina i Jiova.


text:
Luke
Chapter 8
Ni sa oti oqori sa qai lako yani o koya kina veikoro lelevu kei na veikoro lailai kecega, sa vunau kina ka wasea talega nai tukutuku vinaka me baleta na matanitu ni Kalou. A ratou sa veitomani vata kei Koya na lewe tinikarua,
2 ka so vei ira na yalewa ka vakabulai mai na daucurumi tevoro kei na veimate ca eso – me vakataki Meri Makitalena, ka cemuri tani mai vua e vitu na tevoro,
3 kei Joana na wati Kusa, na matanivanua i Eroti, kei Susana, kei na vuqa tale na yalewa ka ra tokoni Jisu tu ena veika era rawata. Vosa Vakatautauvata Ni Dau Kakaburaki
4 Ka lewe vuqa sara na tamata mai na veikorokoro era sa soqoni vata mai Vua, a sa tukuna o koya e dua na vosavakatautauvata:
5 "E dua na daukakaburaki sa lako me kaburaka na nona i tei. Ni sa kaburaka tiko sa lutu eso ena yasa ni sala; ka sa laubutu sobu, era sa vuka mai na manumanu vuka ka mai tokilaka.
6 "E so sa lutu kina vatu; ni sa tubu mai sa qai raqosa tale ka ni sega na kena qele me vakasuasuataka.
7 "Ka so sa lutu kina loma ni veiwavakavotona, sa tubu na veiwavakavotona ka salava ka vakamatea.
8 "Ia eso sa lutu kina qele vinaka, ni sa tubu cake sa vuataka na vua e yadrau." Ni sa tinia na Nona vosa sa qai tabalaka i cake na domona, o koya sa tiko na daligana me rogoca, ka me rogoca sara?"
9 A ratou sa tarogi Koya na Nona tisaipeli, ka vaka, "A cava mada nai balebale ni vosa vakatautauvata?"
10 A sa tukuna o koya, sa soli ga vei kemudou mo dou kila na veika vuni ni matanitu ni Kalou, ia o ira na kena vo ena tukuni tikoga vei ira ena vosa vakatautauvata, ni ra raica tiko era sega ga ni raica rawa, era sa rogoca ka ra sega ga ni kila ka rawa.
11 "Oqo nai balebale ni vosa vakatautauvata: na i tei sai koya na vosa ni Kalou.
12 Nai tei e lutu ena yasa ni sala oqori o ira sa rogoca; sa qai lako mai na tevoro ka kauta tani mai na vosa ni Kalou e yalodra, de ra qai vakabauta ka vakabulai kina.
13 "Ia vei ira Na lutu ena vatu o ira sa rogoca na vosa sa dua na ka na nodra tavarekireki; e sega sara tuga na wakadra, e vakalalai walega na nodra dei tiko ni ra sa temaki ga era sa bale tale.
14 O ira na lutu ena loma ni veiwavakavotona sai ira era sa rogoca, ni ra sa lako yani sa salavi ira mai na ogaoga vakavuravura, na i yau, na veilasa ni bula vakayago, ka sega ni dua na vua ni matua ni bula me laurai mai.
15 "Ia o ira na lutu kina qele vinaka, sa i ira era rogoca na vosa ka tugana sara ena yalo e malumu ka lokumi, ka ra sa kukuva matua sara, ka sa sega kina ni cegu na nodra sa vuavuai tikoga. Na Vosa Vakatautauvata Ni Rarama
16 "Sa sega ni dua, ni sa vakawaqaca na cina dabe me qai ubia tale, se me la'ki biuta tiko ena ruku ni loga, ia na kena i tutu i loma ni vale me biuta kina, mera raica na kena rarama o ira na curu yani i loma.
17 "Ni sa sega ni rawa me dua na ka e vunitaki me sega ni na vakaraitaki, se dua na ka e tabonaki me na sega ni kilai ena kilai ga mai.
18 "O koya oqo mo dou qarauna vinaka na ka dou rogoca. Vei koya sa tu vua e dua na ka ena soli vakalevu vua; vei koya e sega ni tu vua ena kautani mai vua na ka sa bau toka rawa vua." Ratou Lako Mai Vei Jisu Na Tinana Kei Na Tacina
19 O iratou na tuakana kei tinana e ratou sa qai lako mai vua, ka sa sega ni rawa me ratou toro volekati Koya ena vuku ni lewe levu ni tamata.
20 A ra sa tukuna Vua, ka vaka. "O iratou na tuakamu kei tinamu e ratou sa tu etautuba ka ratou via raici Kemuni."
21 Ia sa tukuna o koya vei ira ka vaka, "O koya na tinaqu kei ira na tuakaqu o koya ga oqo sa rogoca na vosa ni Kalou ka cakava sara." Talairawarawa Vei Jisu Na Cagi Kei Na Biau
22 Sa yaco, ena dua na siga, a sa vodo kina o koya kei iratou na Nona tisaipeli ena dua na waqa. A sa tukuna vei iratou, "Medatou takoso mada ki tai kadua ni drano." A ratou sa qai cavui kelekele yani.
23 Ia ni ratou sa soko tiko sa moce o koya. A sa liwava sobu mai na drano oqo e dua na covulaca kaukauwa, ka sa tekivu me luvu mai na waqa, ka e ratou sa vakila ni sa toro mai o mate.
24 A ratou sa lako Vua ka vakayadrati Koya, ka tukuna "Turaga, Turaga, edatou sa mate ni kua!" A sa tucake mai o koya ka vakarota na cagi kei na voravora ni biau. A sa malumu sobu, ka sa maravu tale tu.
25 Ia sa tukuna vei iratou, "E vei na nomudou vakabauta?" A ratou sa rere, ka qoroqoro, ka ratou vei tukunitaka, "O cei li oqo? Ni vakarota mada ga na cagi kei na wai, e rau talairawarawa tu vua!" Vakabulai E dua Na Tamata Curumi Tevoro
26 A ratou sa qai soko yani kina nodra vanua na kai Katara ka toka veibasai kei Kaleli.
27 Ni sa sobu yani o koya ki vanua a rau sa sota kei na dua na tamata mai na koro o ya, ka sa dua na gauna balavu na nodra curumi koya tu na tevoro. A sa sega ni dauvakaisulu se me dau tiko e vale ia e na vei bulubulu ga.
28 Ni sa raici Jisu, sa qai tabalaka e dua na vakarekaila levu, ka teki cuva sobu e matana, ka cavuta mai ena domo levu, ka vaka, "A cava o via mai sagai au kina, i Jisu na luve ni Kalou sa cecere sara? Au kerei kemuni moni kakua ni vakararawataki au!"
29 Ni sa vakarota oti o koya na yalo velavela ka tu vua na tamata qo me lako tani mai. Ni dau vakatotogani koya vakawasoma, ni a sa dau vesu ena sinucodo kei na waya; edau drutidrutilaka ka qai dau vakauti koya tu na tevoro kina vanua liwa.
30 Sa tarogi koya o Jisu, ka vaka, "O cei mada na yacamu?" A sa tukuna o koya, "O vavakoso," baleta sa dua nai wiliwili levu ni tevoro era sa curumi koya tu.
31 A ra sa vakamasuti Koya me kakua ni vakaroti ira mera lakoi bulu.
32 A sa dua na qele ni vuaka levu era vaka-ni tiko ena ulunivanua. A ra sa mani kerei Koya ke rawa ni vakatara me ra curuma. A sa vakatara vei ira o koya.
33 A ra sa lako tani mai vua na tamata oqo na tevoro ka ra la'ki curuma ira na vuaka, a ra sa ciciva sobu mai na baba oqo ni se tu mai na vutidra, ka ra ciciva taucoko yani na loma ni drano a ra sa luvu kina.
34 Ni ra sa raica na veika sa yaco o ira na vakania tiko, a ra sa cici yani kina koro kei na veivanua volekata mera la'ki tukuna kina na ka oqo.
35 A ra sa qai lako yani mera la'ki raica na veika sa yaco, ni ra sa yaco vei Jisu, ka ra raica na tamata sa lako tani vua o ira na tevoro ni sa dabe tiko ena yava i Jisu, a sa vakaisulu ka tuvakavinaka tale na nona vakasama. A ra sa rere.
36 O ira talega na raica era sa tukuna vei ira na veika e a yaco, ena nona vakabulai o koya ka curumi tevoro.
37 O ira kece na lewe ni vanua vakavolivolita na vanua o Katara, sa ra qai tukuna vua me lako tani mai vei ira, ni sa tarai ira e dua na rere levu. A sa vodo lesu tale ki waqa o koya.
38 Na tamata ga ka a cemuri tani mai vua o ira na tevoro, sa qai vakamasuti Koya me lako vata kei Koya. Ia sa vakatalai koya lesu o Jisu, ka tukuna vua,
39 "Mo lesu ki nomu vale, ka tukuna kina na veika veivakurabuitaki sa cakava vei iko na Kalou." A sa lako yani ka tukuna wavoki kina koro na veika veivakurabuitaki sa cakava vua o Jisu. Rau Sa Vakabulai Na Goneyalewa Lailai Kei Na Marama
40 Ni sa lesu tale yani o Jisu, era sa kidavaki Koya mai na lewe vuqa, ni ra sa waraki Koya taucoko tu.
41 Ka raica, a sa lako mai e dua na tamata na yacana o Jairo, o koya sa lewa na valenilotu. A sa mai tekicuva sobu ena yava i Jisu ka vakamasuti Koya me lako ki na nona vale,
42 Ni luvena e dua ga e yalewa ka sa yabaki tinikarua, a sa voleka ni mate. Ia ni sa lako yani o koya era sa veidrigidrigi mai vua na lewe vuqa.
43 A sa dua na yalewa sa tinikarua na yabaki ka sa sega ni cegu rawa na drodro tani ni dra mai vua, a sa vakayagataka kece na nona i yau vei ira na vuniwai ka sa sega ga ni vakabulai rawa,
44 a sa lako mai ki dakuna ka tara na bele ni Nona i sulu. Ka vakasauri sa cegu na drodro ni dra.
45 Sa tukuna o Jisu, "O cei sa tarai Au?" Era tukuna kece ni sega, a sa tukuna o Pita kei iratou na tiko kei Koya, "Turaga o ira na lewe vuqa oqo era sa veidrigidrigiti mai vei kemuni, mo ni qai tukuna, o cei sa tarai Au?"
46 Ia sa tukuna o Jisu, "E dua sa tarai Au, Ni'u sa kila ni sa lako tani mai vei Au na kaukauwa.
47 Sa kila na yalewa ni sa kilai o koya, a sa lako mai Vua ena sautanini; ka tekicuva sobu e matana, ka tukuna Vua ni ra vakarorogo tu na tamata kecega, nai naki ni nona tarai koya kei na kena yaco vakasauri vua na veivakabulai.
48 A sa tukuna vua o koya, "Luvequ yalewa, mo qaqa tiko; sa vakabulai iko na nomu vakabauta. Mo lako ena vakacegu."
49 Ni se vosa tikoga o koya sa lako mai e dua na tamata mai na vale nei koya ka lewa na vale ni lotu, ka tukuna vua, "Na luvemu yalewa sa mate. Kakua ni o vakaoca na qasenivuli."
50 Ia ni sa rogoca o Jisu, sa tukuna vua, ka vaka, kakua ni o leqa; mo vakabauta ga, ena vakabulai kina o koya."
51 Ni sa yaco yani i vale o ya o Jisu, sa sega ni qai vinakata o koya me dua tale me curu i loma ni vale, ka vaka vo ga o Pita, Jemesa kei Joni kei rau nai tubutubu ni goneyalewa.
52 A ra sa tagi ka osivaka kecega na goneyalewa qo; ia sa tukuna o koya, "Ni kakua ni tagi; o koya e sega ni mate, ia sa moce ga."
53 A ra sa vakadredrevaki Koya, ni ra sa kila kece tu ni sa mate o koya.
54 Ia a sa vakatalai ira kece i tuba ka taura na liga i goneyalewa, ka tukuna, "Goneyalewa lailai, mo tucake mai."
55 A sa suka lesu tale mai na yalona, ka vakasauri sa tucake mai. Sa tukuna me soli mada vua eso na kakana me kania.
56 E rau sa qoroqoro ga na nona i tubutubu, ia sa vakarota vei rau me rau kakua ni tukuna vua e dua na veika e yaco.


text:
IWASEWASE 4
Cakacaka Vakaitalatala i Jisu e Jutia
‘Kerea na Turaga ni tatamusuki me tala mai na tamata cakacaka.’—Luke 10:2
ENA IWASEWASE QO
WASE 66
Soqo ni Valevakacevaceva e Jerusalemi
Cava era nanuma kina na vakarorogo ni curumi Jisu na timoni?
WASE 67
“Sega ni Bau Rogoca e Dua me Vosa Vakataki Koya”
Era tusaqati Jisu kece na nodra mataveilewai levu na Jiu, ia e doudou e dua me vosa ena vukuna.
WASE 68
“Na Rarama kei Vuravura”—Na Luve ni Kalou
Tukuna o Jisu ni ‘na sereki ira na ka dina.’ Sereki mai na cava?
WASE 69
E Tamadra—O Eparama se na Tevoro?
Vakamacalataka o Jisu na sala mera kilai kina na luvei Eparama, e tukuni Tamana tale ga.
WASE 70
Vakabula na Tagane e Sucu Mataboko
Ratou taroga na tisaipeli se cava e mataboko kina na tagane ya. A valavala ca o koya se o rau nona itubutubu? E duidui nodra rai na lewenivanua ni vakabulai koya o Jisu.
WASE 71
Era Vakatarogi Tagane Mataboko na Farisi
Na ka e tukuna na tagane mataboko sa vakabulai e vakacudrui ira na Farisi. A yaco dina na ka rau leqataka tiko nona itubutubu, nira vakatalai luvedrau mai na valenilotu na Farisi.
WASE 72
Talai na 70 na Tisaipeli Mera Vunau
Ni tiko e Jutia o Jisu, e talai ira na 70 mera vunautaka na Matanitu ni Kalou. Era na vunau e vei na tisaipeli—ena valenilotu se na veivale?
WASE 73
Dauloloma Dina na Kai Samaria
E vakavulica vakacava o Jisu e dua na usutu bibi ena ivakatautauvata ni “kai Samaria dauloloma”?
WASE 74
iVakasala me Baleta na Veikauaitaki kei na Masu
Sikovi rau o Meri kei Marica o Jisu. Cava e vakavulica me baleta na veikauaitaki? Cava e vakavulica tale ga me ratou masulaka nona tisaipeli?
WASE 75
Sala me Rawati Kina na Marau Dina
E vakamacalataka o Jisu “na iqaqaloniliga ni Kalou” vei ira na dau vakalewai koya kei na sala era calata kina na Matanitu ni Kalou. E vakamacalataka tale ga na sala me rawati kina na marau dina.
WASE 76
Kana Vata kei na Dua na Farisi
Vakatakila o Jisu nodra veivakaisini ena lotu na Farisi kei na vunivola. Na icolacola bibi cava era surevaka vei ira na lewenivanua?
WASE 77
iVakasala i Jisu me Baleta na iYau
Cavuta o Jisu na ivakatautauvata ni turaga vutuniyau e tara na lololo e levu cake me maroroi kina nona iyau. Na ivakasala cava e cavuta tale o Jisu me baleta na rerevaki ni qarai ni iyau?
WASE 78
Tu Vakarau, Dauniyau Yalodina
Vakaraitaka o Jisu ni kauaitaka nodra bula vakayalo nona tisaipeli. Cava na itavi ni dauniyau ena nodra qaravi vakayalo na tisaipeli? Cava e bibi kina na ivakasala me baleta na tu vakarau?
WASE 79
Vuna ena Yaco Kina na Veivakarusai
Kaya o Jisu nira na mate o ira e saga tiko me vukea ke ra sega ni veivutuni. Vakacava era na muria na ka e vakavulica o Jisu me baleta na nodra veiwekani kei na Kalou?
WASE 80
Na iVakatawanisipi Vinaka kei na Bainisipi
Nona veivolekati na ivakatawa kei ira na nona sipi e vakavotuya vinaka na rai i Jisu me baleti ratou na nona tisaipeli. Vakacava eratou na ciqoma nona ivakavuvuli qai muria nona veidusimaki?
WASE 81
Duavata kei Tamana, ia e Sega ni Kalou
Era beitaki Jisu eso era dau vakalewai koya ni kaya e tautauvata kei na Kalou. E sabaya vakamaqosa vakacava o Jisu nodra veibeitaki vakailasu?


text:
Sa Veiliutaki na Matanitu ni Kalou!
Era kunea e milioni na bula marau kei na tiko vakacegu ena veiliutaki uasivi ni Matanitu ni Kalou. O vinakata mo lewenivanua ni matanitu qo?
iVola Mai na iLawalawa Dauvakatulewa
E dina vakacava na vosa vakasakiti i C. T. Russell ena 2 Okotova, 1914?
WASE 1
“Me Yaco Mai na Nomuni Matanitu”
A wewenigusui Jisu na Matanitu ni Kalou. Cava ena cakava, gauna cava ena yaco mai kina?
WASE 2
Tauyavu Mai Lomalagi na Matanitu ni Kalou
O cei e veivuke ena nodra vakarautaki na dauveiqaravi i Karisito e vuravura ena kena yaco mai na Matanitu ni Kalou? E kilai vakacava ni tiko dina na Matanitu ni Kalou?
WASE 3
Vakatakila o Jiova na Nona iNaki
A okati ena inaki taumada ni Kalou na Matanitu ni Kalou? E vakararamataka vakacava o Jisu na ka me baleta na Matanitu ni Kalou?
WASE 4
Vakacerecerea o Jiova na Yacana
Cava sa cakava na Matanitu ni Kalou me baleta na yaca ni Kalou? O na vakarokorokotaka vakacava na yaca i Jiova?
WASE 5
Vakatakila na Tui na Matanitu ni Kalou
Kila vinaka na Matanitu ni Kalou, ira na veiliutaki, ira na vakarurugi ena kena lewa kei na ibalebale ni yalodina.
WASE 6
O Ira na Vunau—Era iTalatala Yalorawarawa
Cava e nuidei kina o Jisu nira na yalorawarawa e levu mera vunau ena iotioti ni veisiga? O na vakaliuca tiko ga vakacava na Matanitu ni Kalou?
WASE 7
iWalewale ni Vunau—Vakayagataka na iWalewale Kece
Dikeva na iwalewale vakasakiti era vakayagataka na tamata ni Kalou mera rogoca kina e levu na itukutuku vinaka ni bera na icavacava.
WASE 8
iYaragi ni Vunau—iVola e Vakarautaki me Vakayagataki e Vuravura Raraba
E vakadinadinataki vakacava ena cakacaka ni vakadewa ni tokoni keda o Jisu? O vakadeitaka vakacava mai na ivola era tabaki ni tiko dina na Matanitu ni Kalou?
WASE 9
Veika e Rawati ena Vunau—“Na Were . . . sa Matua Vinaka Tu”
A vakavulici ratou na nona tisaipeli o Jisu ena rua na ka bibi me baleta na tatamusuki levu vakayalo. E yaga vakacava qori vei keda nikua?
WASE 10
Vakasavasavataki Ira Vakayalo na Nona iMuri na Tui
Na cava erau tautauvata kina na Kirisimasi kei na kauveilatai?
WASE 11
Me Savasava na iTovo—Ni Savasava na Kalou
Na valeniyadra kei na matamata ni valenisoro e raivotutaka o Isikeli e vakaibalebale vakalevu vei keda me tekivu mai na 1914.
WASE 12
iTuvatuva me Qaravi Kina “na Kalou ni Vakacegu”
Na cava e veidutaitaki kina ena iVolatabu na yakusurasura kei na vakacegu? E vauci keda vakacava na lotu vaKarisito nikua na kena isau?
WASE 13
Era Kauta na Tacida Nodra iLe ena Mataveilewai
O ira na Turaganilewa ni mataveilewai ena gauna qo era sa ciqoma tale ga na rai e tiko vua na qasenivuli makawa ni Lawa o Kamelieli.
WASE 14
Yalodina ni Tokona Duadua ga na Matanitu ni Kalou
E tawanamaki na kena tilomi na “uciwai” ni veitusaqati vei ira na iVakadinadina i Jiova nira tawaveitovaki.
WASE 15
Valataka na Galala ni Sokalou
Era valataka na tamata ni Kalou na nodra dodonu mera muria na lawa ni Matanitu ni Kalou.
WASE 16
Soqoni Meda Sokalou
E yaga vakacava vei keda na soqoni eda sokaloutaki Jiova kina?
WASE 17
Vakavulici na iTalatala ni Matanitu ni Kalou
Era vakarautaki vakacava ena vuli vakalou na italatala ni Matanitu ni Kalou mera qarava vinaka nodra ilesilesi?
WASE 18
Sala e Vakailavotaki Kina na Cakacaka ni Matanitu ni Kalou
E kau mai vei na ilavo? E vakayagataki vakacava?
WASE 19
Vakarokorokotaki o Jiova ena Tara Vale
E rokovi o Jiova ena tara ni vanua ni sokalou, ia e vakamareqeta vakalevu o koya e dua tale na ka.
WASE 20
Na Qaravi ni Vakacoko
Eda kila vakacava ni okati ena veiqaravi tabu na cakacaka ni vakacoko?
WASE 21
Vakarusai na Meca ni Matanitu ni Kalou
O rawa ni vakarautaki iko ena ivalu na Amaketoni.
WASE 22
Vakayacori na Loma ni Kalou e Vuravura
O vakadeitaka vakacava ni na yaco dina na yalayala i Jiova?


text:
WASE 36
Kaukaua na Vakabauta i Turaganivalu
-
VAKABULAI NONA DAUVEIQARAVI NA TURAGANIVALU
-
VAKALOUGATATAKI O IRA NA VAKABAUTA
E gole o Jisu ina korolevu o Kapenaumi ni oti nona iVunau ena Ulunivanua. Era lai raici koya sara e keri eso nodra qase na Jiu. A talai ira yani e dua na turaga e sega ni Jiu, e turaganivalu ni Roma.
E tiko e dua nona dauveiqaravi na turaganivalu qori e dau lomana vakalevu. E tauvimate bibi, sa voleka sara ni mate. E sega ni Jiu na turaganivalu, ia e kere veivuke vei Jisu. Era tukuna vei Jisu na Jiu ni ‘davo tiko mai vale na dauveiqaravi e paralasi, dua na ka nona rarawa voli,’ de dua ena vuku ni mosi. (Maciu 8:6) Era nanuma nodra qase na Jiu ni dodonu me vukei turaganivalu o Jisu nira kaya: “E yaga moni cakava vua na ka keimami kerea qo, ni dau yaga vakalevu ina neimami matanitu, e tara tale ga na neimami valenilotu.”—Luke 7:4, 5.
E gole sara o Jisu kei ira na qase ina nona vale na turaganivalu. Ni bera ni yaco i vale sa talai ira yani eso nona itokani na turaganivalu mera kaya vei Jisu: “Turaga, moni kua ga ni lako mai, e sega ni veiganiti moni curu ina noqu vale. Oya na vuna au sega ni lako yani kina vei kemuni.” (Luke 7:6, 7) Sa bau ivakaraitaki vinaka dina ni yalomalumalumu, ni nona ivakarau na turaga qori me dau veivakaroti. E sega ni vakataki ira na kai Roma era dau vakalolomataki ira nodra dauveiqaravi.—Maciu 8:9.
E kila vinaka tu na turaganivalu nira sega ni dau veimaliwai na Jiu kei ira na sega ni Jiu. (Cakacaka 10:28) Qori na vuna e rairai talai ira kina nona itokani mera kaya vei Jisu: “Ke oni vosa ga, ena qai bula na noqu dauveiqaravi.”—Luke 7:7.
E kurabuitaka qori o Jisu qai kaya: “Au tukuna vei kemuni, au sega mada ga ni raica e Isireli e dua me va qo na levu ni nona vakabauta.” (Luke 7:9) Nira lesu i vale nona itokani na turaganivalu, sa bula vinaka tale na dauveiqaravi a tauvimate bibi tu.
Na veivakabulai e cakava ya o Jisu e vakadeitaka kina nira na vakalougatataki na sega ni Jiu ke ra vakabauta, e kaya: “Le levu mai na tokalau kei na ra era na dabe vata kei Eparama kei Aisake kei Jekope ena Matanitu vakalomalagi.” Vakacava o ira na Jiu era sega ni vakabauta? E tukuna o Jisu nira “na biu ena butobuto e tuba. Era na tagi ra qai katibati e kea ena levu ni nodra rarawa.”—Maciu 8:11, 12.
Kena ibalebale era na sega ni vakadonui na Jiu vakayago era sega ni ciqoma na veisureti a soli vei ira e liu, oya mera veiliutaki vata kei Karisito ena Matanitu ni Kalou. Sa na vagolei na veisureti vei ira na sega ni Jiu mera dabe vata kei Jisu, se ra lewe ni “Matanitu vakalomalagi.”


text:
VANUAVATU
Ke a dau voli na gauna
Meu volia ka me daru lesuva
Ni rui talei,Bogi ni nodaru gade taurua
Adi Cakobau ko vuli oti kina,ko lesu tale kina nomu koro dina
Mo la ki senikau ki Vanuavatu au ciba ga kina
Vanuavatu na nomu koro dina
Ko la ki tiko kina me tolu na siga
Ko kui taki au, ena kamica ni nomui vakarau
Adi Cakobau ko vuli oti kina,ko lesu tale kina nomu koro dina
Mo la ki senikau ki Vanuavatu au ciba ga kina
Sobo daulomani,Au bolea meu qalowasa yani
Ki Vanuavatu, Sa I koya na nomu yanuyanu
Au bolea na nomu leqa, se nodra leqa kece sara na wekamu
Ke ko seleta na utoqu mo raica
Kemu I taba e davo koto kina
Ko mata dredre, nomu dredre vuni noqu mai kasere
Moce yani Volau daulomani
Au na dau nanumi iko tu yani
Ka mo kila tiko,ni yaloqu drau a vodo vata yani
Sobo daulomani,Au bolea meu qalo wasa yani
Ki Vanuavatu, Sa I koya na nomu yanuyanu
Au bolea na nomu leqa, se nodra leqa kece sara na wekamu


text:
ULUTAGA LEVU
Ni Mate e Dua Drau Dau Veivolekati
“Na Kalou ga e kila na ka e vinaka, luvequ. . . . Kua . . . ni . . . tagi.”
A vakasolokakanataki qori vua e dua na yalewa o Bale * ena veibulu i tamana, a mate ena vakacalaka e gaunisala.
E dau volekati tamana sara o Bale. De vinaka na inaki nei koya na marama e cavuta vua na vosa qori, ia e sega ni vakacegui koya, sa qai rarawa ga kina vakalevu. E kaya lo toka ga: “A sega ni dodonu me mate.” Ia ni oti e vica na yabaki nona vola o Bale na veika qori ena dua na ivola, e kilai kina ni se lolositaki tamana tiko ga.
Me vakataki Bale ga, e rawa ni balavu nona lolosi tiko e dua, vakauasivi ke rau veivolekati kei koya e mate. E tukuni ena iVolatabu ni o mate e “iotioti ni meca.” (1 Korinica 15:26) Qo e dua na ka eda sega ni tarova rawa, levu na gauna e yaco sara tu ga vakasauri, ra qai takali kina o ira eda dau lomana. Koya gona, eda na dau veilecayaki ga ena gauna ni lolosi da qai sega ni kila na ka me caka.
De o rairai vakasamataka: ‘Dau vakacava na dede ni noda lolositaka e dua? Eda na vosota rawa vakacava na lolosi? Au na vakaceguya vakacava e dua e lolosi tiko? E tiko na nodra inuinui o ira na wekada lomani era sa mate?’
[iVakamacala e ra]
^ para. 4 Sa veisau na yaca.


text:
Na Cava Nomuni Rai na Qase ni iVavakoso ena Nodra Vakavulici Eso Tale?
“E vagauna na ka kece ga.”
1, 2. Na cava era raica rawa ena levu na ivavakoso na ivakatawa ni tabacakacaka?
SA VAKARAU oti na nona bose na ivakatawa ni tabacakacaka kei na ilawalawa qase. E tuburi koya na loloma ni raici ratou na qase gugumatua qo, so vei ratou sa dua toka na itaba, sa rawa ni okati ira mera tamana. Ia e kauaitaki ratou tale ga, e taroga, “Kemudou na taciqu, na cava dou sa cakava mo dou vakavulica eso tale mera veivuke na qaravi itavi ena ivavakoso?” Eratou nanuma vinaka tu na qase ni a vakabibitaka o koya ena nona veisiko sa oti na nodra vakavulici eso tale. E vosa e dua vei ratou, “Meu tukuna vakadodonu, e sega ni levu sara na ka keitou cakava.” Eratou deguvacu na vo ni qase.
2 Ke o dua na qase ni ivavakoso, o na kila vinaka na ka e veivosakitaki ena bose oya. Era raica e levu na ivakatawa ni tabacakacaka e veiyasa i vuravura ni bibi mera vukei vakalevu na tacida tagane, era qase se gone mera qarava na qelenisipi. E sega ni rawarawa qori. Na vuna?
3. (a) E vakaraitaka vakacava na iVolatabu na bibi ni veivakavulici? Na cava na vuna meda kauai kece kina? (Raica na ivakamacala e ra.) (b) Na cava e dredre kina vei ira eso na qase mera vakavulica eso tale?
* O kila ni vinakati e levu na tacida tagane me vakaukauataki kina vakayalo na ivavakoso era lewena kei na kena tauyavutaki na ivavakoso vovou. (Wilika Aisea 60:22.) O kila tale ga ni uqeti iko na Vosa ni Kalou mo ‘vakavulici ira eso tale.’ (Wilika 2 Timoci 2:2.) Ena rairai dredre mo cakava qori me vaka e laurai vei ratou na qase ni ivavakoso sa vakamacalataki oti mai. Ni o qarava oti na ka e vauca nomu vuvale, na ka vakacakacaka, itavi ena ivavakoso, kei na so tale na ka bibi, kena irairai ni sega na gauna mo vakavulici ira kina eso ena ivavakoso. Ke dina qori, meda dikeva mada na cava me caka mera vakavulici kina eso tale.3 Ni o dua na qase ni ivavakoso, o na vakadinadinataka ni bibi mera vakavulici eso tale.
BIBI NA VEIVAKAVULICI
4. Na cava e rawa ni vakavuna me lokuyarataki kina na veivakavulici?
4 Na cava ena rairai vakadredretaka nodra tikica na gauna eso na qase mera veivakavulici kina? De dua era vakasamataka: ‘E bibi na veivakavulici, ia e sega ni vakatotolotaki me vaka eso na itavi ena ivavakoso e sega ni vinakati me bera. Keu lokuyarataka na veivakavulici, ena toso tiko ga na ivavakoso.’ E bibi me qaravi vakatotolo e levu na itavi, ia ena rawa ni vakaleqa nodra bula vakayalo na lewe ni ivavakoso ni lokuyarataki na veivakavulici.
5, 6. Cava eda vulica ena ivakaraitaki ni draiva kei na nona rai me baleta na vakavinakataki ni idini? E tautauvata vakacava qo kei na veivakavulici ena ivavakoso?
5 Vakasamataka mada na ivakaraitaki qo: Ena kila na draiva ni dodonu me dau veisau na waiwai me vinaka tiko ga kina nona motoka, me yavala tale ga na idini. Ena rairai nanuma ni sega soti ni bibi me tawana tiko ga na waiwai ena taqe. Ia ke sega ni tawana na waiwai, ena rawa ni vakacacana sara ga na motoka. Ena rairai vakasamataka, ‘Ke sega na gauna meu veisautaka kina na waiwai ni lori, ena yavala tiko ga na idini ena loma ni dua na gauna.’ Ia na cava e rerevaki kina qori? Ke lokuyarataka tiko ga o draiva me vakavinakataka na idini, dua dina na siga sa na qai kele vakadua nona motoka. Ke yaco qori, ena vakalusia kina e levu na ilavo kei na gauna me vakavinakataki kina na motoka me rawa ni cici tale. Na cava eda vulica kina?
6 Era qarava e levu na itavi bibi na qase ni ivavakoso e vinakati me wali totolo. Ke sega, ena rawa sara ga ni vakaleqai na ivavakoso. Me vaka ga nona raica na draiva me tawa tiko ga na waiwai, dodonu tale ga vei ira na qase mera ‘vakadeitaka na veika e bibi sara.’ (Fpai. 1:10) Eso na qase era ogaoga ena itavi sa tu rawa me caka, era guilecava kina mera vakavulici eso mera qaravi itavi, me vaka ga na nona sa vakacici lori tu ga na draiva sa guilecava me vakavinakataka na idini. Ke ra lokuyarataka tiko ga na qase mera vakavulici na tagane mera qaravi itavi, lakolako ga sa na lailai na tagane ena ivavakoso mera qarava kece na itavi.
7. Eda na raici ira vakacava na qase era tikica nodra gauna mera veivakavulici?
7 O koya gona, me kua sara ni raici vakamamada nodra vakavulici na tagane mera qaravi itavi. O ira na qase raiyawa era tikica 1 Pita 4:10.) Ena yaga vakacava qori ena ivavakoso?nodra gauna mera vakavulici ira na tagane mera qaravi itavi. Era wili na qase va qo mera dauniyau yalomatua, era vu ni kalougata ena ivavakoso. (Wilika
YAGA NI VEIVAKAVULICI
8. (a) Na itovo kei na ituvaki cava ena uqeti ira na qase mera vakavulici ira na tagane mera qaravi itavi? (b) Na itavi cava era vakabibitaka na qase era toki ina vanua e gadrevi vakalevu kina na veivuke? (Raica na kato “ Na iTavi Bibi.”)
8 E dodonu mera yalomalumalumu na qase matua, era na sega ni qarava tu ga na itavi ena ivavakoso ena vuku ni nodra yabaki ni bula. (Maika 6:8) Mera kila tale ga ni “gauna kei na ka e sega ni namaki” ena rairai veisautaka na kedra ituvaki ra qai sega ni qarava na itavi kece ena ivavakoso. (Dauv. 9:11, 12; Jeme. 4:13, 14) O koya gona, nira kauaitaka na sipi i Jiova, era na wasea na qase raiyawa nodra kila ni vica vata na yabaki ni veiqaravi vei ira na tagane gone mera qaravi itavi.—Wilika Same 71:17, 18.
9. Na cava e bibi kina na veivakavulici ena gauna qo?
9 Na cava e dua tale na vuna era vu ni kalougata kina ina qelenisipi na qase ni ivavakoso era dau veivakavulici? Era vakaukauataka na isasabai ni ivavakoso. Ena sala cava? Nodra veivakavulici na qase ena vakavuna mera tu vakarau e levu na tagane mera qaravi itavi me vakadeitaka qai vakaduavatataka na ivavakoso ena gauna qo, vakauasivi ena gauna veilecayaki ni veivakararawataki levu. (Isik. 38:10-12; Maika 5:5, 6) Kemuni na qase ni ivavakoso, oni vakamasuti me tiki ni nomuni cakacaka vakaitalatala ena gauna qo na nodra vakavulici na tagane.
10. Cava mera cakava na qase mera veivakavulici kina?
10 E macala ni levu na itavi ena ivavakoso e taura vakalevu na nomuni gauna. Ia ena vinaka moni tikica eso na gauna qori moni vakavulici ira kina na tagane mera qaravi itavi. (Dauv. 3:1) Ena yaga dina ni oni cakava qori.
ME VINAKA NA ITUVAKI
11. (a) Na cava e talei kina nodra vakatutu na qase ni ivavakoso ena duidui vanua? (b) Me salavata kei na Vosa Vakaibalebale 15:22, na cava e yaga kina meda dikeva nodra vakatutu eso na qase ni ivavakoso?
11 Era tarogi eso na qase ni ivavakoso e vuavuaivinaka nodra veivakavulici mera tukuna na iwalewale era vakayagataka mera vakavulici ira kina na tagane mera qaravi itavi. * E duidui na kedra ituvaki na tacida qo, ia e via tautauvata na nodra ivakasala. Na cava e vakaraitaka qori? Na veivakavulici e yavutaki ena iVolatabu e ganiti ira na tagane ena “ivavakoso kece e veivanua”—me vaka ga ena gauna i Paula. (1 Kor. 4:17) Ena ulutaga qo kei na kena tarava, eda na dikeva kina eso na ka era vakatututaka na qase ni ivavakoso qo. (Vkai. 15:22) Me rawarawa na vuli, e vakayagataki ena ulutaga qo kei na kena e tarava na “qasenivuli” me dusi ira na veivakavulici kei na “vuli” vei ira na vakavulici.
12. Na cava me cakava o qasenivuli?
12 E bibi vei qasenivuli me vakarautaki ira vinaka na vuli. Me vaka ga nona cukiraka se vakamalumutaka na qele na dauteitei ni bera ni teitei, e bibi tale ga vei qasenivuli me vakarautaka se uqeta na loma i koya e vuli ni bera ni vakavulici koya ena ka vou. Ena cakava vakacava qori o qasenivuli? Ni muria na iwalewaleni veivakavulici e tautauvata kei na kena e vakayagataka e dua na parofita ena gauna makawa. Na iwalewale cava qori?
13-15. (a) Na itavi cava e lesi vei Samuela na parofita? (b) E vakayacora vakacava nona itavi o Samuela? (Raica na imatai ni yaloyalo.) (c) Na cava mera kauaitaka kina na qase ni ivavakoso nikua na itukutuku kei Samuela?
13 Ena sivia na 3,000 na yabaki sa oti, e tukuna o Jiova vei Samuela na parofita: “Rauta na gauna vata qo nimataka, au na tala yani vei iko e dua na tamata mai na nodra vanua na Penijamini. Mo lumuti koya me liutaki ira na noqu tamata na Isireli.” (1 Sam. 9:15, 16) E kila o Samuela ni sa na mai cava nona liutaka na matanitu o Isireli, e lesi koya gona o Jiova me lumuta e dua me kena isosomi. E rairai vakasamataka o Samuela, ‘Au na vakarautaki koya vakacava me qarava nona itavi?’ Sa kila o koya na ka me cakava, mani tuvanaka na sala me cakava kina.
14 Ena siga tarava ni raici Saula o Samuela, e tukuna sara vua o Jiova: “Qo na tamata.” E cakava sara o Samuela na ka e tuvanaka me cakava. A kauti Saula me rau lai kanavata ena valenikana. E vakadaberi Saula kei na nona dauveiqaravi ena tikina dokai qai solia vei rau na kakana e digitaki vinaka qai tukuna o Samuela: ‘Drau kania, nira maroroya tu me kemudrau ena siga qo.’ Ni oti qori rau lako sobu o Saula kei Samuela ena vale nei Samuela, ni rau veitalanoa tiko yani. A vinakata sara ga o Samuela me vakayagataka vinaka na gauna ni kana kei na nodrau taubale vata. E tukuna vei Saula o Samuela me rau lako ena delanivale. Ena yakavi totoka qori ni liwa toka na caucau, e “vosa tiko ga vei Saula o Samuela ena delanivale” me yacova ni rau moce. Ena siga tarava e lumuti Saula o Samuela, reguci koya qai vakasalataki koya tale. Oti qori e biubiu o Saula, sa vakarau tu ena ka me cakava tarava.—1 Sam. 9:17-27; 10:1.
15 Nona lumuti e dua me iliuliu ni dua na matanitu e sega ni tautauvata kei na nona vakavulici e dua na tacida tagane me qase se dauveiqaravi ni ivavakoso. Ia e rawa nira vulica na qase e vica eso na ka ena iwalewale e vakayagataka o Samuela. Meda dikeva mada e rua.
QASENIVULI YALORAWARAWA QAI ITOKANI DINA
16. (a) Na cava na rai i Samuela nira vinakata na Isireli e dua na tui? (b) Na cava na rai i Samuela ni lumuti Saula?
16 Yalorawarawa ni veivakavulici, me kua ni caka ena vuturi. Ni rogoca o Samuela nira vinakata e dua na tui na Isireli, e rarawataka qai vakila nira beci koya na nona tamata. (1 Sam. 8:4-8) E vuturi ni muria nodra vosa, e mani tukuna vakatolu vei koya o Jiova me rogoci ira. (1 Sam. 8:7, 9, 22) Ia e sega ni vakalaiva me kadre e lomana na yalo ca se levataka nona digitaka o Jiova e dua me kena isosomi. E talairawarawa ni tukuna o Jiova me lumuti Saula, e sega ni raica me dua ga na itavi, me cakava ga me rawa, ia e vakayacora ena dela ni loloma.
17. Era vakatotomuri Samuela vakacava na qase nikua? Na cava era na marautaka?
17 Me vakataki Samuela, era yalovinaka na qase matua nikua nira vakavulici ira na tacida tagane. (1 Pita 5:2) Era veivakavulici vinaka sara na qase, era sega ni lomaleqa na lesia eso na itavi ena ivavakoso vei ira na tacida tagane era vakavulica tiko. O ira na qasenivuli lomasavu qo era raici ira na vuli mera “itokani vakacakacaka,” era sega ni veisisivi. E raici ira mera isolisoli talei ena ivavakoso. (2 Kor. 1:24; Iper. 13:16) Nira sega ni nanumi ira ga na qasenivuli qo, era marau nira sa vakayagataka tiko nodra taledi ena ivavakoso o ira na tacida tagane!—Caka. 20:35.
18, 19. Ena vakarautaka vakacava na qase na loma i koya e vuli? Na cava e bibi kina qori?
18 Mo kua ni qasenivuli ga, mo nona itokani sara ga. Ena siga rau sota kina o Samuela kei Saula, e rawa sara ga vua na parofita me taura na tavaya waiwai, sova vakatotolo e ulu i Saula qai talaci koya na tui vou e sa lumuti, ia se sega ni vakarau tu me liutaki ira na tamata ni Kalou. E sega ni cakava qori o Samuela, e tikica ga na gauna me rawa kina vei Saula me vakarautaka na lomana. Ni rau kana oti, rau taubale qai veitalanoa, rau vakacegu vinaka, e raica o Samuela ni sa kena gauna me lumuti Saula kina.
19 Ni veivakavulici tale ga na qasenivuli nikua, na imatai ni kalawa me cakava oya me saga na veimaliwai vinaka qai bucina e dua na veitokani kei na tacida e vuli tiko. Ena duidui e veivanua na ivakarau ni nona vakavakarau na qase, ena vakatau tiko ena ituvaki kei na itovo vakavanua. Ia se vanua cava o tiko kina, ni o tikica nomu gauna mo vakayagataka kei koya e vuli, e vaka ga o tukuna tiko vua, “O bibi dina vei au.” (Wilika Roma 12:10.) Na nodra kauaitaki va qo ena uqeti ira na tacida tagane era yalorawarawa na vuli, era na vakamareqeta tale ga.
20, 21. (a) Na cava na ibalebale ni qasenivuli maqosa? (b) Na cava ena veivosakitaki ena ulutaga tarava?
20 Kemuni na qase ni ivavakoso, ni nanuma tiko ni qasenivuli maqosa e sega ni taleitaka ga me veivakavulici, e lomani koya tale ga e vakavulica. (Vakatauvatana Joni 5:20.) Ena vakila totolo o gonevuli na itovo talei qori nei qasenivuli, ena vakarawarawataka tale ga nona ciqoma na veivakavulici. Kemuni na qase gugumatua, moni kua ni qasenivuli wale ga, moni itokani tale ga.—Vkai. 17:17; Joni 15:15.
21 Ni sa vakarautaka oti na qase na loma i koya e vuli, ena vakaraitaka sara vua na ka me cakava. Na iwalewale cava me vakayagataka? Ena veivosakitaki qori ena ulutaga tarava.
^ para. 3 E vakarautaki na ulutaga qo kei na kena tarava vei ira na qase ni ivavakoso, ia e dodonu mera kauai kece kina na lewe ni ivavakoso. Na vuna? Ena uqeti ira na tagane papitaiso mera kila na bibi ni veivakavulici mera veivuketaka kina na itavi. Ena yaga vei keda kece ni vakayacori qori.
^ para. 11 O ira na qase ni ivavakoso qo era tiko e Bangladesh, Belgium, Brazil, French Guiana, Japani, Korea, Merika, Mexico, Namibia, Nigeria, Ositerelia, Réunion, Rusia, Sauca Aferika, kei Varanise.


text:
Wase 31
Na veika sa vakatakilai vei Josefa Simici na Parofita, me tukuni vei Tomasi B. Masi ena Sepiteba, 1830. Oqo ni se qai oti sara toka ga e dua na koniferedi ni Lotu (raica na ikau ni wase 30). A se qai papitaiso ga ena dua na gauna ena itekivu ni vula ko Tomasi B. Masi ka sa tabaki oti me dua na italatala qase ni Lotu ni bera ni vakatakilai mai na veika oqo.
1–6, Sa kacivi ko Tomasi B. Masi me vunautaka na kosipeli ka sa vakadeitaki vua na nodratou tiko vinaka na nona matavuvale; 7–13, Sa vakasalataki me dau vosota, dau masu tiko ga, ka muria na Dauveivakacegui.
1 I aTomasi na luvequ, ko sa kalougata ena vuku ni nomu vakabauta ena noqu cakacaka.
2 Raica, ko sa kune rarawa vakavuqa ena vukudratou na nomu matavuvale; ia au na vakalougatataki iko kei na nomu matavuvale, io, ko ira na luvemu; ka na qai yaco mai na siga era na vakabauta kina ka kila na ka dina, ka duavata kei iko ena noqu lotu.
3 Laveta cake na yalomu ka reki, ni sa yaco mai na gauna mo vakayacora kina na nomu ilesilesi; ka na sereki na wa ni yamemu, ia mo vunautaka yani na itukutuku arekitaki me ra marau vakalevu kina na itabatamata oqo.
4 Ia mo avunautaka yani na veika sa vakatakilai vei Josefa Simici Lailai na noqu italai. Mo tekivu vunau sara ga ena gauna oqo ka lako yani, io mo ia na tatamusuki ena were sa bmatua tu, ni bera ni vakamai.
5 O koya mo acurumaka kina na nomu isele takelo ena yalomu taucoko, ia ena bvosoti ka bokoci na nomu ivalavala ca, ia ko na colata e vuqa na civau sila e dakumu, io sa kilikili me soli vua na tamata ddaucakacaka na kena isau. O koya, ena bula kina na nomu matavuvale.
6 Raica au sa kaya vakaidina vei iko, mo biuti iratou vakalekaleka mada ka la’ki vunautaka na noqu vosa, ia au na vakarautaka e dua na tikina me nodratou.
7 Raica au na avakauqeta na lomadra na tamata me ra vakabauti iko. Kau na tauyavutaka e dua na lotu mai na ligamu;
8 Ia mo na avaqaqacotaki ira ka vakarautaki ira ki na gauna me ra na vakasoqoni kina.
9 Mo avosota sara na veika brarawa, io mo kakua ni vosa vakacacataki ira era sa vosa vakacacani iko. Mo tudei sara ka veiliutaki ena yalomalua ena nomu cvale.
10 Raica ko na vaka na vuniwai vei ira na isoqosoqo lewe ni lotu, ia ko sa sega ni yaga vei ira na kai vuravura, ni ra sa sega ni vakabauti iko.
11 Mo lako yani ki na vanua ka’u sa talai iko kina, ia ena vakatakila vei iko na aDauveivakacegui na vanua mo lako kina kei na veika mo la’ki kitaka.
12 Mo adaumasu tiko ga mo kakua ni rawai ena bveitemaki, ka vakayalia na kemu isau.
13 Mo ayalodina tiko ga me yacova na ivakataotioti, raica au sa tiko bvata kei iko. Na vosa oqo e sega ni nona yalayala e dua na tamata, se nodra yalayala na tamata, raica oqo na ka au sa yalataka koi au ko Jisu Karisito na nomu Dauveivueti, me vaka na clewa i Tamaqu. Emeni.


text:
3 O koya gona, na cava e uasivi kina na Jiu, se na cava na yaga ni cili?2 E uasivi dina ena ka kece. Kena imatai, nira lesi mera maroroya na vosa ni Kalou.+3 Vakaevei ke ra sega ni vakabauta eso, sa na lomatarotarotaki kina na yalodina ni Kalou?4 Sega sara! Me dina ga na Kalou+ veitalia ke ra lasu na tamata kece,+ me vaka e volai: “Me laurai ena nomuni vosa na nomuni yalododonu, moni qaqa tale ga ni oni veilewaitaki.”+5 Ia ke vakavotui na yalododonu ni Kalou ena noda tawayalododonu, na cava meda kaya? E dau tawadodonu na Kalou ena gauna e tauca kina nona cudru? (Au vosa tiko vakatamata.)6 Sega sara! Ena qai lewai vuravura vakaevei na Kalou?+7 Kaya mada keu lasu, ia e mani vakavotui kina ni dau dina na Kalou, e dokai o koya, na cava au lewai tale ga kina ena nodra kaya niu tamata ivalavala ca?8 Na cava eda sega ni kaya kina, me vaka ga era beitaki keda eso ena nodra kaya nida tukuna: “Meda caka ca mada me qai yaco kina na ka vinaka”? Ena salavata sara ga kei na lewadodonu na itotogi e tau vei ira qo.+9 Vakaevei, eda vinaka cake na Jiu? Sega sara! Sa vakamatatataki oti nida vauci kece na Jiu kei ira na kai Kirisi ena ivau ni ivalavala ca.+10 Me vaka e volai: “E sega na tamata yalododonu, sega mada ga ni dua,+11 e sega ni dua e yalomatua, e sega ni dua e bau vakasaqara na Kalou.12 Era gole tani kece, era tawayaga kece. E sega ni dua e yalololoma, sega sara ga ni dua.”+13 “Na nodra itilotilo na ibulubulu e tadola tu ga, e veivakacalai na yamedra.”+ “E tu e daku ni tebenigusudra na weli gaga ni gata.”+14 “E sinai na gusudra ena vosavakacaca kei na vosa gaga.”+15 “E totolo na yavadra mera vakadavedra.”+16 “E nodra sala na rusa kei na rarawa,17 ra qai sega ni kila na sala ni vakacegu.”+18 “E sega ni bau laurai e matadra nira rerevaka na Kalou.”+19 Eda kila ni soli sara ga vakatabakidua na Lawa vei ira na Jiu. Ke dua gona vei ira e kaya ni sega nona cala, ena vagalui koya na Lawa. Ena kila tale ga o vuravura kece ni na totogitaki ira na Kalou.+20 Ena sega gona ni okati me yalododonu e dua ena mata ni Kalou ni muria na lawa,+ e yaga na lawa meda kila vinaka kina na ivalavala ca.+21 Ia sa qai kilai ni veivakadonui ni Kalou e sega ni vakatau ena muri ni lawa.+ E macala qo mai na Lawa kei na ka era vola na Parofita.+22 Io, na veivakadonui ni Kalou e vakatau ena nodra vakabauti Jisu Karisito o ira kece na vakabauta, me vaka nida tautauvata kece.+23 Ni sa valavala ca na tamata kece, qai sega ni yacova rawa na lagilagi ni Kalou.+24 E okati ira na Kalou mera yalododonu ni sereki ira na ivoli i Karisito Jisu.+ Qo na isolisoli ni Kalou+ ena vuku ni nona loloma soli wale.+25 E soli Jisu na Kalou me isoro meda veiyaloni kina na kawatamata kei na Kalou+ nida vakabauta na dra i Karisito.+ E cakava qo na Kalou me vakaraitaka ni a yalododonu ena nona vosota na ivalavala ca ena gauna sa oti ni se veivosoti tiko.26 Qo me vakaraitaka na nona yalododonu+ ena gauna qo, ena nona okata me yalododonu o koya e vakabauti Jisu.+27 O koya gona, e dua na ka me dokadokataki? E sega. E sega ni vakaoti ena lawa e lavaka na cakacaka,+ ena lawa ga ni vakabauta.28 Eda raica gona ni okati me yalododonu e dua ena vuku ni nona vakabauta, sega ena nona cakava na ka e lavaki ena lawa.+29 Se nodra Kalou duadua ga na Jiu o koya?+ Sega ni nodra Kalou tale ga na lewe ni veimatanitu?+ Io, e nodra Kalou tale ga na lewe ni veimatanitu,+30 ni Kalou ga o koya,+ ena okati ira na cili mera yalododonu+ ena vuku ni vakabauta, mera yalododonu+ tale ga na sega ni cili ena vuku ni nodra vakabauta.31 Eda na bokoca na lawa ena vuku ni noda vakabauta? Me kua sara ni yaco qori! Eda na vakataudeitaka ga na lawa.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
Bula (kilanibula)
Na bula oqo e dua na ivakarau ka dau veidutaitaka kina na veivakavatukani vakayago ka itubutubu dina iwalewale, me vaka na sikinalataka kei na ivakarau ni veitokoni vakaikoya, mai vei ira era sega ni cakava, baleta ni sa mudu na cakacaka vakaoqo, se baleta ni ra a sega ni sotava na nodra itavi ka ra sa ivakatagedegedetaki ni inanimate. Na veimataqali ivakarau ni bula e tiko, me tea, manumanu, fungi, protist, archaea, kei bacteria. Na veika e rawa ni yaco ena so na gauna e dau ambiguous ka rawa se sega ni vakamacalataki viruses, viroids. Na biology sai koya na vakadidike kauwai ena vulici ni bula.


text:
ITALANOA 105
Wawaraki Tiko e Jerusalemi
O IRA kece oqo era imuri i Jisu. Era muria na veika e kaya mera wawa tiko e Jerusalemi. Nira se wawa tiko ga, sa curuma na vale taucoko e dua na rorogo levu e vaka na liwa ni cagi kaukaua. Sa qai laurai mai na yameyame ni bukawaqa ena dela ni uludra yadua na tisaipeli. O raica rawa na yameyame ni buka? Na cava na kena ibalebale?
Oqo e dua na cakacaka veivakurabuitaki! Sa tiko tale mai lomalagi o Jisu vata kei Tamana, qai sovaraka mai na yalo tabu vei ira na nona imuri. Era vosataka kina na veimataqali vosa.
E levu e Jerusalemi era rogoca na rorogo e vaka na cagi kaukaua, ra qai lako yani mera lai vaqaqa. E so vei ira oqo era lako mai na so tale na matanitu mera mai tiko ena kana magiti ni Penitiko. Era rogoca e dua na ka veivakurabuitaki na vulagi! Era vosataka tiko na tisaipeli ena nodra vosa na veika totoka sa vakayacora na Kalou.
Era kaya: ‘Era kai Kalili kece qo. Ia e rawa vakacava mera vosataka na vosa ni veivanua keimami dui lako mai kina?’
Sa qai vakamacala vei ira o Pita. E vosa vakadomoilevu qai vakamacalataka na mate i Jisu kei na nona vakaturi tale mai na mate vei Jiova. E kuria o Pita: ‘Sa tiko mai lomalagi o Jisu ena liga imatau ni Kalou, qai sovaraka mai na yalo tabu. Oqori na vuna dou raica tiko kina qai rogoca tale ga na ka veivakurabuitaki oqo.’
Era rarawataka na veika a yaco vei Jisu e levu na tamata ni sa vakamacala oti vei ira o Pita. Era taroga: ‘Na cava me keimami cakava?’ E qai kaya vei ira o Pita: ‘Dou veisautaka na nomudou bula, dou qai papitaiso.’ Ena siga tiko ga oya, era papitaiso kina e rauta ni lewe 3,000 ra qai muri Jisu.


text:
Wase 10
A ivakatakila sa soli vei Josefa Simici na Parofita, e Amoni, Penisilivenia, ena dua na gauna ena Epereli 1829, e dina ni a rawa ni sa ciqomi oti eso na kena iwase ena vulaikatakata ni 1828. Eke sa tukuna kina na Turaga vei Josefa na veika era sa veisautaka na tamata caka ca ena 116 na draunipepa volai ena liga mai na ivakadewa ni ivola i Liai, ena iVola i Momani. Era a yali na draunipepa volai ena gauna a taura voli kina ko Matini Erisi, o koya ka nuitaki tiko vua na draunipepa. (Raica na ulutaga ni wase e 3.) Na nodra inaki ca me ra waraka ka namaka na vakadewataki tale ni veika ka tu ena veidraunipepa ka butakoci ka me qai vakasewasewani kina ko koya na daunivakadewa ena kena vakaraitaki na duidui levu ka vu mai na veisau. Oqori na inaki ca ka a bucini mai vua na tevoro ka sa kila tu na Turaga mai na gauna sara i Momani, na Nifai dauvolaitukutuku makawa, ena nona vakalekalekataka tiko na itukutuku ena peleti ka sa vakasoqoni tiko mai, e vakaraitaki ena iVola i Momani (raica na Vosa i Momani 1:3–7).
1–26, Sa vakayavalati ira na tamata ca ko Setani me ra saqata na cakacaka ni Turaga; 27–33, Sa segata ko koya me vakarusa na yalo ni tamata; 34–52, Me na lako na kosipeli vei ira na Leimanaiti kei na veimatanitu kecega mai na iVola i Momani; 53–63, Ena yavutaka na Turaga na Nona Lotu kei na Nona kosipeli ena kedra maliwa na tamata; 64–70, Ena vakasoqoni ira era sa veivutuni ki na Nona Lotu ka na vakabulai ira na talairawarawa.
1 Ia oqo, raica, au sa kaya vei iko, me baleta ni ko a solia na veika volai ka a tu vei iko na kaukauwa mo vakadewataka kina ena veivuke ni aUrimi kei na Cumimi, ki na ligana e dua na tamata bca, ko sa vakayalia kina.
2 Ka ko sa vakayalia talega kina na nomu isolisoli ena gauna vata ko ya, ka sa lecaika kina na nomu avakasama.
3 Ia, sa avakalesui tale vei iko na ka oqo; o koya qarauna mo yalodina ka tomana tikoga me yacova ni ko sa vakaotia rawa na cakacaka ni vakavakadewa me vaka ga na nomu a tekivuna.
4 Mo kakua ni cici avakatotolo se cakacaka vakaukauwa me sivia na nomu bigu kei na veigacagaca sa vakarautaki tu me rawa kina vei iko mo vakavakadewa; ia mo cgumatua tiko ga me yacova na ivakataotioti.
5 Mo dau amasu tikoga, me rawa ni nomu na qaqa; io, mo rawa ni qaqa kina vei Setani, ka me rawa ni ko drovaka kina na ligadra na italai nei Setani ka tarova tiko na cakacaka oqo.
6 Raica, era sa segata me ra avakarusai iko; io, ko koya sara mada ga na btamata ko sa vakabauta sa segata talega me vakarusai iko.
7 A ka oqo au sa vakatokai koya kina me tamata dau caka ca, ni sa segata ko koya me kauta tani na veika sa nuitaki vei iko; io sa segata tale tikoga me vakarusa na nomu isolisoli.
8 Ia me vaka ni ko sa solia ki ligana na itukutuku volai ena liga, raica, sa ra taura mai kina vei iko na tamata dau caka ca.
9 O koya, ko sa solia tani kina, io, na veika sa tabu, vei ira na tamata ca.
10 Ia, raica, ko aSetani sa tugana ki na lomadra me ra vukica na vosa ko sa vakavuna me volai, se me vaka ko sa vakadewataka, ka sa cawadru tani mai ligamu.
11 Ia raica, au sa kaya vei iko, baleta ni ra sa vukica na vosa, sa duatani kina na kena ibalebale mai na veika ko sa vakadewataka se vakavuna me volai;
12 Ia, ena sala oqo, sa segata na tevoro me biuta e dua na ilawaki qaseqase, me vakarusa kina na cakacaka oqo;
13 Me vaka ni sa tugana ki na lomadra me ra kitaka vakaoqo, ena nodra lasu era na kaya kina ni ra sa atoboki iko ena vosa ko mai lasutaka tiko ni ko vakadewataka.
14 Ia, au sa kaya vakaidina vei iko, au na sega ni vakatarai Setani me vakayacora na nona inaki ca ena veika oqo.
15 Ia raica, sa uqeta na lomadra ko koya me ra veretaki iko mo vakatovolea na Turaga na nomu Kalou, ena nomu kerea mo vakadewataka vou tale.
16 Ia, raica, era sa kaya ka nanuma e lomadra—Keimami raica mada ke sa solia na Kalou vua na kaukauwa me vakavakadewa; kevaka e vakakina, ena solia tale vua ko koya na kaukauwa;
17 Ia kevaka sa solia tale vua na Kalou na kaukauwa, se kevaka sa vakavakadewa tale ko koya, se, ena dua tale na kena vosa, kevaka e tautauvata tikoga na vosa e vakayagataka, raica, sa tiko rawa oqo vei keda, ka da sa vukica oti tu;
18 O koya era na sega kina ni tautauvata, ka da na kaya ni sa lasu ko koya ena nona vosa, ka ni sega na nona isolisoli, ka sega talega na nona kaukauwa;
19 O koya eda na vakarusai koya, kei na cakacaka talega; ka da na kitaka oqo me da kakua ni madua kina mai muri, ia ena vakalagilagi keda ko vuravura.
20 E dina, e dina, au sa kaya vei iko, ni sa lewa tu na lomadra ko Setani; a sa avakayavalati ira sara me ra caka bcala ka vorata na veika vinaka kecega;
21 Raica sa aca vakalevu na lomadra, ka sa sinai ena bivalavala ca kei na itovo vakasisila; era sa cdomona na dbutobuto mai na rarama, baleta ni sa ca na nodra eivalavala; o koya era sa sega ni kereai kina vei au.
22 Sa vakayavalati ira tiko ga ko aSetani, me rawa ni bkauta kina na yalodra ki na rusa.
23 O koya oqo sa navuca kina e dua na ilawaki qaseqase, ka nanuma ni na vakarusa kina na cakacaka ni Kalou; ia au na tarogi ira ena ka oqo; io era na vakamaduataki ka cudruvi kina ena siga ni aveilewai.
24 Io, sa vakayavalata na lomadra me ra cudruvaka na cakacaka oqo.
25 Io, sa kaya vakaoqo vei ira: Lawaki ka wawa me da toboki ira, me ra rusa kina; raica, sa sega ni cala oqo. Io sa cavilaki ira, ka kaya vei ra ni sega ni ivalavala ca me ra alasu, me coriti kina e dua ena lasu, me rawa ni ra vakarusai koya kina.
26 Ia sa cavilaki ira, ka aliutaki ira tikoga me yacova ni sa yarataka sobu na yalodra ki beli; raica e sa vakavuna me ra coko tale ena cicori era a birika.
27 Ia sa lako cake ka lako sobu, sa veilakoyaki avaka ka vaka e vuravura, ka segata me bvakarusa na yalo ni tamata.
28 E dina, e dina, au sa kaya vei iko, ena ca ko koya sa lasu me aveivakasewasewani kina baleta ni nanuma ni a lasu e dua tale me veivakasewasewani, ni veika vaka ko ya sa sega ni tarovi kina na blewa dodonu ni Kalou.
29 Ia oqo, raica, era sa vukica na veivosa oqo, baleta ni sa kaya ko Setani vei ira: Sa lawakitaki kemudou ko koya—ia sa cavilaki ira vakaoqori me ra caka cala, ka sagai kemuni mo ni avakatovolea na Turaga na nomuni Kalou.
30 Raica, au sa kaya vei iko, mo kakua sara ni vakadewataka tale na veivosa ka sa kaliraki tani mai ligamu;
31 Ia, raica, era na sega sara ni rawata na nodra inaki ca ena lasu ni veivosa ko ya. Ia, raica, kevaka ko na vakayagataka na vosa vata ga koya era na tukuna ni ko sa lasu, ko lasutaka na nomu vakavakadewa, ia ko sa na saqati iko ga vakataki iko.
32 Ia, raica, era na vakatetea yani na ka oqo, ena vakaukauwataka ko Setani na lomadra na tamata ka vakayavalata me ra cudruvi iko, ka ra na sega ni vakabauta na noqu vosa.
33 Ia sa nanuma ko aSetani me vakamalumalumutaka na nomu ivakadinadina ena itabatamata oqo, me kakua kina ni basika mai na cakacaka oqo ena itabatamata oqo.
34 Ia raica, sai koya oqo na yalomatua, me vaka niu sa vakaraitaka vei iko na ayalomatua, ka solia vei iko na ivakaro me baleta na veika oqo, oqo na ka mo na kitaka, kakua ni vakatakila ki vuravura kecega me yacova ni ko sa vakacavara na cakacaka ni vakavakadewa.
35 Mo kakua ni kurabui niu sa kaya oqo vei iko: Sai koya oqo na yalomatua, kakua ni vakatakila ki vuravura—niu sa kaya, kakua ni vakatakila ki vuravura, mo na maroroi kina.
36 Raica, Au sega ni kaya mo na kakua ni vakaraitaka vei ira na yalododonu;
37 Ia me vaka ni sa dredre mo lewa na tamata ayalododonu, se ni sa dredre mo kila na tamata dau caka ca mai na yalododonu, o koya kau sa kaya kina vei iko mo toka blo ka kakua mada ni vakatakila me yacova niu sa kila ni sa ganita me vakatakilai yani ki vuravura na ka oqo.
38 Ia oqo, au sa kaya vakaidina vei iko, ni itukutuku ni aveika kece ko sa vola, ka sa yali mai na ligamu, e ceuti tale tu ga ena bpeleti i Nifai;
39 Io, ko a nanuma ni a tukuni ena itukutuku volai ena liga ko ya, ni sa tu na kena itukutuku matata cake na veika oqo ena peleti i Nifai.
40 Ia oqo, me vaka ni matata cake na kena itukutuku ka ceuti tu ena peleti i Nifai me baleta na veika, ena noqu yalomatua, au na kauta mai ki na nodra kilaka na tamata ena itukutuku oqo—
41 O koya, mo na vakadewataka na veika ka ceuti tu ena apeleti i Nifai, me yacova sara na gauna ni lewa i Penijamini na tui; se me yacova na vanua sa yala toka kina na nomu vakavakadewa, ko se maroroya tiko;
42 Ia raica, mo na tukuna ni sa ivolatukutuku ni Nifai; au sa kitaka oqo me’u vakamaduataki ira kina era sa vakatanitaka na noqu vosa.
43 Io au na sega ni vakatara me ra vakarusa na noqu cakacaka; io, au na vakaraitaka vei ira ni noqu yalomatua e uasivia sara na ilawaki qaseqase ni tevoro.
44 Raica, sa tiko wale ga vei ira e dua na kena iwase, se dua na ivakalekaleka ni itukutuku i Nifai.
45 Raica, e vuqa sara na ka era ceuti tu ena peleti i Nifai era vakamatatataka vinaka na noqu kosipeli; o koya oqo sa noqu lewa yalomatua, mo sa na vakadewataka na itukutuku mai na itekivu ni peleti i Nifai, ka vakarautaki yani ena vuku ni cakacaka oqo.
46 Ia, raica, na vo kece ni acakacaka oqo e tiko kece kina na veitiki ni noqu bkosipeli ka ra a cmasuta na noqu parofita yalododonu, io, kei ira talega na noqu tisaipeli, me vakatakilai vei ira na tamata oqo.
47 Kau sa qai kaya vei ira, ni dodonu me asoli vei ira me vaka na nodra bvakabauta ena nodra masu;
48 Io, ka sa vakaoqo na nodra vakabauta—ni noqu kosipeli, kau a vakatakila vei ira me ra vunautaka ena nodra gauna, de na qai lako mai vei ira na wekadra na aLeimanaiti, kei ira kece era sa yaco me ra Leimanaiti me baleta na nodra veileti.
49 Ia oqo, e sega ni o koya wale ga o ya—na nodra vakabauta ena nodra masu sai koya me na vakatakilai talega na kosipeli oqo, kevaka e rawa vei ira kecega era na mai tawana na vanua oqo;
50 Raica era sa mai biuta kina e dua na veivakalougatataki ena vanua oqo ena nodra masu, ko ira kecega ena vanua oqo era na vakabauta na kosipeli oqo era na rawata na bula tawamudu:
51 Io, me na tu vakarawarawa ga vei ira na veimatanitu, veimataqali, duivosavosa se tamata kecega.
52 Ia oqo, raica, mai na nodra vakabauta ena nodra masu au na vakatakila kina na tiki ni noqu kosipeli me ra kila na noqu tamata. Raica, au sa sega ni vakatakila mai me vakarusa na veika era sa taukena, ia me tarai cake ga kina.
53 A ka oqo au sa kaya kina: Kevaka era sa sega ni vakaukauwataka na lomadra na itabatamata oqo, au na tauyavutaka na noqu lotu ena kedra maliwa.
54 Ia oqo au sa sega ni tukuna meu vakarusa kina na noqu lotu, ia au sa tukuna meu tara cake kina na noqu lotu;
55 O koya, ko ira kecega na lewe ni noqu lotu me ra kakua ni arere, ni sai ira sa vakaoqo era na brawata na cmatanitu vakalomalagi.
56 Ia ko ira era sa sega ni arerevaki au, ka sega ni muria na noqu ivakaro ia era sa vakaduria na nodra blotu vakai ira me ra rawa ciyau kina, io, kei ira kece era sa caka ca ka tara cake na matanitu ni tevoro—io, e dina, e dina, au sa kaya vei iko, sai ira oqori kau na vakararawataki ira, ka vakavuna me ra rere ka sautaninini vakaidina.
57 Raica, koi Au ko Jisu Karisito, na aLuve ni Kalou. Au sa lako mai vei ira na kai noqu, ka ra qai sega ni ciqomi au na kai noqu.
58 Koi Au na ararama sa cilava na butobuto, ia na butobuto sa sega ni kunea.
59 Sai Au sa kaya—vei ira na noqu tisaipeli, e so atani tale na Noqu bsipi era sa sega ni tiko ena bai oqo—ka vuqa e kea era sa sega ni ckila na ibalebale ni noqu vosa.
60 Ia au na vakatakila vei ira na tamata oqo ni tiko dina e so tale na noqu sipi, ka ra sa taba ni amataqali i Jekope;
61 Ia au na vakatakila mai na cakacaka e veivakurabuitaki, era a vakayacora ena yacaqu;
62 Io, au na vakatakila tale ga mai na noqu kosipeli ka a vunautaki vei ira, io, raica, era na sega ni cakitaka na veika ko sa ciqoma, ia era na tara cake, ka vakavotuya mai na veitikina dina ni noqu aivunau, io, na ivunau taudua ga ka tiko vei au.
63 Au sa kitaka na ka oqo meu vakadeitaka kina na noqu kosipeli, me kakua soti kina na veileti; io, ko aSetani sa vakayavalata na lomadra na tamata ki na bveileti ena veitikina dina ni noqu ivunau; ena veika oqo era sa cala kina, ni ra sa cvakatanitaka na ivolanikalou ka sega ni kila na kena ibalebale.
64 O koya, au na vakatakila vei ira na veika e vuqa sa vuni tu;
65 Ia, raica, au na avakasoqoni ira vata me vaka na toa yalewa sa vakasoqoni ira na luvena e ruku ni tabana, kevaka era sa sega ni vakaukauwataka na lomadra;
66 Io, kevaka era na lako mai, me ra lako mai, ka gunuva wale ga na awai ni bula.
67 Raica, oqo na noqu ivunau—ko koya sa veivutuni ka alako mai vei au, sai koya na lewe ni noqu blotu.
68 Ia ko koya yadua sa avakuria se musuka na ka oqo, sa sega ni noqu ko koya, ia sa noqu bmeca; o koya sa sega kina ni lewe ni noqu lotu.
69 Ia oqo, raica, ko koya yadua sa lewe ni noqu lotu, ka vosota tiko ena noqu lotu me yacova na ivakataotioti, sai koya ena yavutaki ena noqu auluvatu, ena sega ni rawati koya na bmatamata ki eli.
70 Ia oqo, mo nanuma na nona vosa ko koya na vu-ni-bula kei na ararama kei vuravura, na nomu Dauveivueti, na nomu bTuraga, ka nomu Kalou. Emeni.


text:
Vice
- Na waini sa ka ni marau, na gunu e veiwakitaki Sa kauta mai na veivala, o koya sa vakasesei kina sa sega ni yalomatua. Vakaibalebale 20:1
- O koya sa ubia na nona i valavala ca, sa sega ni vuavuai vinaka, O koya sa vakatusa ka biuta na nona caka cala ena bula ka kune loloma. Vakaibalebale 28:13
- "O koya oqo, kevaka sa sereki kemudou na Luvena, o ni sa sereki vakaidina. Joni 8:36
- Oi kemudou talega, mo dou mate ki nai valavala ca, ia mo dou bula vua na Kalou, e na vuku i Jisu Karisito na noda Turaga. O koya oqo, me kakua ni vakatulewa tiko ena yalomudou nai valavala ca, de qai tuberi kemudou ka liutaki kemudou na kena gagadre ca. Dou kakua ni solia na veitiki ni yagomudou ki nai valavala ca, me caka kina na ka ca, dou soli kemudou ga vua na Kalou, ni dou sa bula mai na mate kei na veitikimudou vua na Kalou, me caka kina na ka dodonu. Roma 6:11-13
- O koya oqo, au sa vakamamasu vei kemudou na veiwekani, ena vuku ni Nona loloma levu na Kalou, mo dou cabora na yagomudou mei madrali bula, me ka tabu, me rawa ni ciqoma na Kalou, ka me nomudou i soro vakayalo. Dou kakua ni vakatatamuria na bula vakavuravura, ia mo dou veisau ga ni sa vakavoui tiko na nomudou vakasama, ka mo dou kila kina na loma ni Kalou, sa yaga, ka vinaka, ka uasivi sara. Roma 12:1,2
- Ni sa volai: "Me vaka au sa bula, sa tukuna na Turaga, ena tekiduru vei Au na duru vakayadua ga, kei na yame kecega ena vakatutusa vua na Kalou." Oi keda yadudua eda na dui solia nai tukutuku, ni veika eda cakava ena vukuna vua na Kalou. Roma 14:11,12
- Dou sega tiko beka ni kila o ira kece na sega ni yalododonu, era na sega ni rawata na matanitu ni Kalou? Dou kakua ni vakalialiai kemudou: O ira sa tiko vata ni se bera na vakawati, o ira na dauqaravi matakau, o ira na veibutakoci (dauyalewa, dautagane) o ira na veiwatini vakatagane kei na veiwatini vakayalewa, o ira na veilasami ga vakatagane, O ira na daubutako, o ira na daukocokoco, o ira na daumateni kei ira na dau veivakasewasewani, o ira sa vaka oqo, era na sega ni rawata na matanitu ni Kalou. Na nomudou bula e vaka tu o ya e liu. Ia oqo dou sa vakasavasavataki ka vakavoui mai, ia dou sa qai vakadonui ena vuku ni yaca i Jisu na noda turaga kei na Yalo Tabu ni Kalou. 1 Koronica 6:9-11
- E sega ni dua na ka me tabu vei au, ia e levu na ka e sega ni yaga vei au. E dina mada ga ni'u rawa ni vakayagataka kece, ia au sega ni vinakata ga me dua na ka oqo me mai lewai au. 1 Koronica 6:12
- E sega beka ni dou sa kila oti, ni yagomudou sa vale ni Yalo Tabu ka sa dau curumi kemudou, ni o koya na kalou sa vakatikora e yalomudou, e sega ni dodonu kina mo dou veitaliataka na yagomudou? 1 Koronica 6:19
- E sega ni dua na veivakatovolei me yaco vei kemudou me se bera mada ni tarai kemudou; ia sa yalodina na Kalou, ena sega ni rawa ni dou rawata, ia na veivakatovolei kece ena dau vakarautaka o koya na kena sala, me lako curumi kina ena bula e vosota. 1 Koronica 10:13
- Na dauvuvu, na daulaba, na daumateni, na daumarau vakalialia, kei na veika sa vaka kina; na veika oqo au sa tukuna oti vei kemudou, ni o ira kece era cakava tiko na veika oqo, era na sega ni rawata na matanitu ni Kalou. Na dauyalomalua, na dauyalomalumalumu. Na veika oqori sa sega ni ia kina na cudruvi ena vunau. Kalatia 5:21,23
- Dou kakua ni mateni ena waini, dou na cakava kina eso nai tovo vakasisila; ia mo dou vakasinaiti ga ena Yalo Tabu, Efeso 5:18
- Sa rauta mada na nomu gunuva tikoga na waidroka, ia mo tovolea talega vakalailai na waini, ena vuku ni leqa ni ketemu kei na malumalumu edau yacovi iko tiko. 1 Timoci 5:23
- E sega ni mai bula tiko o koya e vuravura ena nona bula taucoko, me baleta na gagadre ca ka tu vei keda na tamata, ia ena vuku ga ni lewa ni Kalou. Vei keda, eda a bula tu mai ena dua na gauna ena bula vakasisila ka tekivu sara mai vei ira noda qase – eda a dauvakacaca, dau gagadre ca, dau mateni, dau veivala, dau marau vakalialia, dau qarava na ka buli. Na ka oqo, era vosavakacacataki kemudou kina, ni ra sega ni raica mo dou bulataka na bula era vakayacora tiko. Ka era na tu taucoko, ena matai Koya ena lewai ira na bula kei ira na mate, ka mera na vakatusai ira vua. Ena vuku ni ka oqo, ea laki vunautaki kina nai tukutuku vinaka vei ira na mate, ni ra na lewai talega ena vuku ni nodra i valavala; ka tautauvata kei ira na bula tiko, ia mera bula vua na Kalou ena yalodra. Ia sa voleka sara nai vakataotioti; o koya mo dou gumatua sara ka dau yadrava na masumasu. 1 Pita 4:2-7
- Kevaka eda tukuna ni sega na noda i valavala ca, eda vakaisini keda tikoga, a sa sega ni tu vei keda na dina. Kevaka eda sa vakatusa na noda i valavala ca, sa yalodina ka yalododonu o Koya me vosota ka bokoca na noda i valavala ca, ka vakasavasavataki keda mai na ka kecega sa sega ni dodonu. 1 Joni 1:8,9


text:
ITALANOA 30
Na Vunikau Kama
E LAKO ina ulunivanua o Orepi o Mosese me vakani ira kina na sipi. A raica ni kama tiko e dua na vunikau, ia e sega ni oti rawa!
E nanuma kina o Mosese, ‘E duatani na ka oqo, meu lai raica mada.’ Ni voleka yani e rogo mai kina e dua na domo e vaka oqo: ‘Kua ni lako voleka mai. Luvata nomu ivava, ni qele tabu o butuka tu.’ E vosa tiko mai na Kalou ena gusu ni agilosi, mani ubia kina o Mosese na matana.
Sa qai kaya na Kalou: ‘Au raica nira bula rarawa tiko na noqu tamata ena vanua o Ijipita. Au na sereki ira, o iko sara ga au na tala mo lai kauti ira tani mai Ijipita.’ Ena kauti ira na nona tamata o Jiova ina vanua rairai vinaka o Kenani.
E qai kaya o Mosese: ‘Era sega tu ni kilai au. Meu na cakava vakacava? Niu lako yani era na taroga mai na Isireli: “O cei e talai iko mai?” Na cava meu kaya?’
E sauma yani na Kalou. ‘Oqo na ka mo na lai kaya: O JIOVA na Kalou i Eparama, na Kalou i Aisake, kei na Kalou i Jekope e talai au mai vei kemuni.’ Sa qai kaya tale o Jiova: ‘Oqo na yacaqu me tawamudu.’
E sauma o Mosese: ‘Ia vakacava ke ra sega ni vakabauta ni oni talai au yani?’
E taroga na Kalou, ‘Na cava o taura tiko?’
E sauma o Mosese: ‘Na ititoko.’
‘Viritaka ina qele,’ e kaya na Kalou. Ni sa viritaka, e qai vuki me gata. E vakaraitaka tale e dua na cakamana vei Mosese. E kaya: ‘Biuta na ligamu ina nomu loma ni kote.’ E cakava o Mosese, ia ni biuta mai i tuba na ligana e sa vulavula taucoko tu! E vaka na tauvi vukavuka. Oti sa qai vakaraitaka o Jiova vei Mosese na ikatolu ni cakamana. E kaya: ‘Ni o sa cakava na cakamana e tolu oqo ena matadra na Isireli, era na vakabauta niu talai iko yani.’
Ni oti oqori sa lai tatau vei Jecoro o Mosese qai kaya: ‘Yalovinaka meu lesu tale vei ira na wekaqu i Ijipita meu lai raici ira.’ Sa rau veitalatala na veivugoni, mani lesu tale yani i Ijipita o Mosese.